Kannada-LLM-Labs/Wikipedia-Kn huggingface dataset:
ಕಬಾಬ್

ಕಬಾಬ್ ಬಾಡುಕೋಲು ಅಥವಾ ಸುಡುಸಲಾಕಿಯ ಮೇಲೆ ಸುಟ್ಟು ಬೇಯಿಸಿದ ಮಾಂಸ, ಮೀನು, ಅಥವಾ ತರಕಾರಿಗಳ ಚೂರುಗಳ ಒಂದು ಮಧ್ಯಪ್ರಾಚ್ಯ, ಪೂರ್ವ ಮೆಡಿಟರೇನಿಯನ್, ಮತ್ತು ದಕ್ಷಿಣ ಏಷ್ಯಾದ ಖಾದ್ಯ. ಇದು ಪೂರ್ವ ಮೆಡಿಟರೇನಿಯನ್, (ಹೋಮರ್‍ನಿಂದ ಉಲ್ಲೇಖಿಸಲ್ಪಟ್ಟಿದೆ) ಅಥವಾ ಮಧ್ಯಪ್ರಾಚ್ಯ ಮೂಲದ್ದು, ಮತ್ತು ನಂತರ ವಿಶ್ವಾದ್ಯಂತ ಹರಡುವ ಮುಂಚೆ ಮಧ್ಯ ಏಷ್ಯಾದಲ್ಲಿ ಹಾಗೂ ಹಿಂದಿನ ಮೊಂಗೋಲ್ ಸಾಮ್ರಾಜ್ಯ ಹಾಗೂ ನಂತರ ಆಟಮನ್ ಸಾಮ್ರಾಜ್ಯದ ಪ್ರದೇಶಗಳಿಂದ ಅಳವಡಿಸಲ್ಪಟ್ಟಿತು. ಅಮೇರಿಕನ್ ಇಂಗ್ಲಿಷ್‍ನಲ್ಲಿ, ಕಬಾಬ್ ಶಬ್ದವು ಬಾಡುಕೋಲಿನ ಮೇಲೆ ಬೇಯಿಸಿದ ಶಿಶ್ ಕಬಾಬ್ ಅನ್ನು ನಿರ್ದೇಶಿಸಿದರೆ, ಯೂರೋಪ್‍ನಲ್ಲಿ ಅದು ಡಾನರ್ ಕಬಾಬ್ ಅಂದರೆ ಪಿಟಾದಲ್ಲಿ ಬಡಿಸಲಾದ ಹೋಳುಮಾಡಿದ ಮಾಂಸವನ್ನು ನಿರ್ದೇಶಿಸುತ್ತದೆ.

ಪಾಕವಿಧಾನ
ಬೇಕಾಗುವ ಸಾಮಗ್ರಿಗಳು 

500 ಗ್ರಾಂ. ಕೋಳಿಮಾಂಸ
ಅರ್ಧ ಕಪ್ ಮೊಸರು
1 ಸ್ಪೂನ್ ಮೆಣಸಿನ ಪುಡಿ, ಶುಂಠಿ ಪುಡಿ, ನಿಂಬೆ ರಸ, ಜೀರಿಗೆ, ಗರಂ ಮಸಾಲ, ಎಣ್ಣೆ
2 ಸ್ಪೂನ್ ಬೆಣ್ಣೆ

ಮಾಡುವ ವಿಧಾನ:
ಮಾಂಸವನ್ನು ಸಣ್ಣ ತುಂಡುಗಳಾಗಿ ಕತ್ತರಿಸಿ. ದೊಡ್ಡ ಪಾತ್ರೆಯನ್ನು ತೆಗೆದುಕೊಂಡು ಅದಕ್ಕೆ ಈ ಮಾಂಸವನ್ನು ಹಾಕಿ ಮಣಸಿನ ಪುಡಿ, ನಿಂಬೆ ರಸ, ಉಪ್ಪನ್ನು ಹಾಕಿ ಮಿಶ್ರಣ ಮಾಡಿ. ಹೀಗೆ ಮಾಡಿದ 

ಮಾಂಸದ ಮಿಶ್ರಣವನ್ನು ಅರ್ಧ ಗಂಟೆಯವರೆಗೆ ಇಡಬೇಕು. ಮತ್ತೊಂದು ಪಾತ್ರೆಯಲ್ಲಿ ಮೊಸರು, ಶುಂಠಿ ಪೇಸ್ಟ್, ಲಿಂಬೆ ರಸ, ಗರಂ ಮಸಾಲ, ಜೀರಿಗೆ, ಮೆಣಸಿನ ಪೇಸ್ಟ್ ಇವುಗಳನ್ನೆಲ್ಲ ಸೇರಿಸಿ 

ಚೆನ್ನಾಗಿ ಮಿಶ್ರಣ ಮಾಡಿ. ನಂತರ ಇದನ್ನು ಮಾಂಸಕ್ಕೆ ಸೇರಿಸಿ. ಮಾಂಸವು ಮಸಾಲೆಯನ್ನು ಚೆನ್ನಾಗಿ ಹೀರಿಕೊಳ್ಳುವಂತೆ ಮಾಡಲು ಫೋರ್ಕ್‌ನ ಸಹಾಯದಿಂದ ಮಾಂಸದಲ್ಲಿ ಸಣ್ಣ ಸಣ್ಣ ತೂತುಗಳನ್ನು 

ಮಾಡಿ. ಈ ಮಿಶ್ರಣವನ್ನು ರಾತ್ರಿ ಪೂರ್ತಿ ಶೀತಲೀಕರಿಸಿ. ನಂತರ ಇದನ್ನು ಒಲೆಯಲ್ಲಿ 10 ನಿಮಿಷಗಳವರೆಗೆ ಬೇಯಿಸಿ. ಇದಾದ ನಂತರ ಮಾಂಸಕ್ಕೆ ಬೆಣ್ಣೆ ಸವರಿ, ಒಂದು ನಿಮಿಷ ಕರಿಯಿರಿ. ಈಗ ಚಿಕನ್ ಕಬಾಬ್ ಸಿದ್ಧ.

ಖಾದ್ಯ, ತಿನಿಸು
ಅಜವಾನ

ಅಜವಾನ, ಓಮು, ಟ್ರ್ಯಾಕಿಸ್ಪರ್ಮಮ್ ಎಮೈ, ಏಪಿಯೇಸಿಯಿ ಕುಟುಂಬದಲ್ಲಿನ ಒಂದು ವಾರ್ಷಿಕ ಮೂಲಿಕೆ. ಅದು ಪೂರ್ವ ಮೆಡಿಟರೇನಿಯನ್‍ನಲ್ಲಿ, ಪ್ರಾಯಶಃ ಈಜಿಪ್ಟ್‍ನಲ್ಲಿ ಹುಟ್ಟಿಕೊಂಡಿತು, ಮತ್ತು ನಿಕಟಪೂರ್ವದಿಂದ ಭಾರತದ ವರೆಗೆ ಹರಡಿತು.

ಸಸ್ಯಶಾಸ್ತ್ರೀಯ ವರ್ಗೀಕರಣ
ಏಪಿಯೇಸಿಯೆ ಕುಟುಂಬಕ್ಕೆ ಸೇರಿದ ಟ್ರ್ಯಾಕಿಸ್ಪರ್ಮಮ್ ಎಮೈ ವೈಜ್ಞಾನಿಕ ಹೆಸರು. ಕನ್ನಡದಲ್ಲಿ ಅಜವಾನ ಮತ್ತು ಹಿಂದಿಯಲ್ಲಿ ಅಜಿವಾನ್ ಎಂದು ಕರೆಯುತ್ತಾರೆ.

ಉಪಯೋಗಗಳು
ಇದೊಂದು ಸುಗಂಧ ಸಸ್ಯ.ಇದರ ಬೀಜಗಳು ಸುವಾಸನಾಯುಕ್ತವಾಗಿದ್ದು,ಭಾರತೀಯ ಅದರಲ್ಲೂ ಗುಜರಾತ್ ಅಡುಗೆಗಳಲ್ಲಿ ಉಪಯೋಗದಲ್ಲಿದೆ.
ಸಸ್ಯದ ಎಲೆಗಳು ಮತ್ತು ಹಣ್ಣಿನ ಕೋಡುಗಳು (ಹಲವುವೇಳೆ ತಪ್ಪಾಗಿ ಬೀಜಗಳು ಎಂದು ಕರೆಯಲಾಗುತ್ತದೆ) ಎರಡನ್ನೂ ಮಾನವರು ಸೇವಿಸುತ್ತಾರೆ.ಇದು ಜಠರವಾಯು ನಿರೋಧಕವೆಂದು ಕಂಡುಬಂದಿದೆ.

ಬೇಸಾಯ
ಉತ್ತರ ಭಾರತದಲ್ಲಿ ಇದನ್ನು ಹೆಚ್ಚಾಗಿ ಬೆಳೆಸುತ್ತಿದ್ದು ,ಭಾರತದ ಒಟ್ಟು ಉತ್ಪನ್ನದಲ್ಲಿ ೫೫ ಶೇಕಡಾ ರಾಜಸ್ಥಾನ ರಾಜ್ಯವೊಂದರಲ್ಲೇ ಬೆಳೆಯಲಾಗುತ್ತಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Ajwain from The Encyclopedia of Spices
 Ajwain page from Gernot Katzer's Spice Pages
 

ಸಸ್ಯಗಳು
ಔಷಧೀಯ ಸಸ್ಯಗಳು
ಸಾಂಬಾರ ಪದಾರ್ಥಗಳು
ಯೇಸು ಸಭೆ

ಯೇಸು ಸಭೆ [English : Society of Jesus, Latin : Societas Iesu , S. J] ಎನ್ನುವುದು ಒಂದು ಕಥೋಲಿಕ ಕ್ರೈಸ್ಥ ಧರ್ಮಕ್ಕೆ ಸೇರಿದ ಪುರುಷ ಪ್ರಧಾನ ಸಭೆಯಾಗಿದೆ.ಇದರಲ್ಲಿರುವ ಸದಸ್ಯರನ್ನು ಜೆಸ್ವಿಟರರು ಎಂದು ಕರೆಯಲಾಗುತ್ತದೆ.ಯೇಸು ಸಭೆಯು ತನ್ನ ಸೇವೆಯನ್ನು ಈಗಾಗಲೆ ೧೧೨ ಕ್ಕೂ ಹೆಚ್ಚು ದೇಷಗಳಲ್ಲಿ ನೀಡುತ್ತಿದೆ. ಇವರು ಶಾಲಾ ಕಾಲೇಜು, ಸಂಶೋದನೆ, ಸಮಾಜಾಭಿವ್ರುದ್ದಿ, ಧ್ಯಾನ, ಆಸ್ಪತ್ರೆ ಹೀಗೆ ಹಲವಾರು ರೀತಿಯಲ್ಲಿ ಯಮ್ಮ ಸೇವೆಯನ್ನು ನೀಡುತ್ತಿದ್ದಾರೆ.

ಯೇಸು ಸಭೆಯನ್ನು ಸಂತ ಇಗ್ನಾಸಿ ಅವರು ೧೫೪೦ ರಲ್ಲಿ ಸ್ತಾಪಿಸಿದರು.ಇವರು ಫ಼್ರೆಂಚ್ ದೇಶದ ಎದುರು ಯುದ್ದ ನಡೆಸುತ್ತಿದ್ದಾಗ ಕಾಲಿಗ ಅತಿಯಾಗಿ ಗಾಯಗೊಂಡು ಹಾಸಿಗೆ ಹಿಡಿದಿದ್ದರು. ಹೀಗೆ ಅವರು ಚೇತರಿಕೆಯ ಸಮಯದಲ್ಲಿ ಅವರಿಗೆ ಹಲವಾರು ಸಂತರ ಹಾಗು ದೇವರ ವಿಷಯವಾಗಿ ಪುಸ್ತಕಗಳನ್ನು ಕೊಡಲಾಗಿತ್ತು.ಮೊದಮೊದಲು ಹಿಡಿಸದಿದ್ದರು ನಂತರ, ಓದಿನಿಂದ ಬೇರೆಯವರನ್ನು ದೇವರಲ್ಲಿ ಕಾಣಲು ಹಾಗು ದೇವರನ್ನು ಪರರಲ್ಲಿ ಕಾಣಲು ಸಿದ್ದರಾದರು. ಇಗ್ನಾಸಿಯವರು ಮನ್ರೀಸಾ ಎಂಬ ಒಂದು ಗುಹೆಯಲ್ಲಿ ಹಲವಾರು ದಿನಗಳ ಪ್ರಾರ್ಥನೆಯ ನಂತರ ಪರಿವರ್ತನೆಗೊಂದು  "ಆಧ್ಯಾತ್ಮಿಕ ಸಾಧನ" ಎಂಬ ಪುಸ್ತಕವನ್ನು ಬರೆದರು. ಈ ಪುಸ್ತಕವು ಯೇಸು ಸಭೆಯ ಸದಸ್ಯರ ಒಂದು ಹೆಮ್ಮೆಯ ಹಾಗು ಅತ್ಯಮೂಲ್ಯವಾದ ಸ್ವತ್ತಾಗಿದೆ. ಪ್ರತಿಯೊಬ್ಬರನ್ನು ದೇವರೆಡೆಗ ಈ ಒಂದು ಪುಸ್ತಕದ ಮೂಲಕ ಸೆಳೆಯುವುದು ಇಗ್ನಾಸಿಯವರ ಒಂದು ದೊಡ್ದ ಆಸಕ್ತಿಯಗಿತ್ತು.

ಸುಮಾರು ೧೬೭೪೦ ಜೆಸ್ವಿಟರು ೧೧೨ ಕ್ಕೂ ಹೆಚ್ಚು ದೇಶಗಳಲ್ಲಿ ತಮ್ಮ ಸೇವೆಯನ್ನು ನೀಡುತ್ತಿದ್ದಾರೆ. ಇದರಲ್ಲಿ ೧೧೯೮೬ ಜನ ಗುರುಗಳು, ೨೭೭೩೩ ಸ್ಕೊಲಾಸ್ತಿಕ್ಸ್ [ಗುರು ಅಧ್ಯಯನದಲ್ಲಿರುವವರು], ೧೨೬೮ ಬ್ರದರ್ಸ್ಗಳು ಹಾಗು ೭೫೩ ನೋವಿಸಸ್ ಗಳು ಇದ್ದಾರೆ. ಯುರೋಪ್ ಹಾಗು ಅಮೇರಿಕ ಖಂಡಗಳಲ್ಲಿ ಜೆಸ್ವಿಟರ ಸಂಖ್ಯೆ ಕ್ಷೀಣಿಸುತ್ತಿದ್ದರು ಏಷ್ಯಾ ಹಾಗು ಆಫ಼್ರಿಖಾ ಖಂಡಗಳಲ್ಲಿ ಇವರ ಸಂಖ್ಯೆ ಏರುತ್ತಿದೆ. ಭಾರತದಲ್ಲಿ ಜೆಸ್ವಿಟರ ಕಾರ್ಯಗಳು ಬಹಳ ಪ್ರಗತಿ ಗೊಂಡಿದ್ದು ಜನ ಮೆಚ್ಚುಗೆಗೆ ಪಾತ್ರಗೊಂಡಿದೆ. ಬಡವರ ಹಾಗು ದಲಿತರ ಏಳಿಗೆ ಇವರ ಮೂಲ ಗುರಿಯಾಗಿದ್ದು ಸದಾ ಅವರ ಪ್ರಗತಿಗಾಗಿ ಜೆಸ್ವಿತ್ ಸಂಸ್ಥೆ ಶ್ರಮಿಸುತ್ತಿದೆ.

ಯೇಸು ಸಭೆಯನ್ನು ಪೋಪ್ ಪೌಲ್ ||| ರವರು "ರೆಜಿಮಿನಿ ಮಿಲಿತಾಂತಿಸ್ ಎಕ್ಲೇಸಿಯೆ" ಎಂಬ ಶಾಸನದ ಮೂಲಕ ಕರ್ಯರೂಪಗೊಳಿಸಿದರು.

ಉಲ್ಲೆಖ

ಕ್ರೈಸ್ತ ಧರ್ಮ
ನಿಯಮ(ಯೋಗ)

शौच - सन्तोष - तपः – स्वाध्याय ईश्चरप्रणिधानानि नियमाः||
ಶೌಚ, ಸಂತೋಷ, ತಪಸ್ಸು, ಸ್ವಾಧ್ಯಾಯ ಮತ್ತು ಈಶ್ವರಪ್ರಣಿಧಾನಗಳು ಐದು ನಿಯಮಗಳು. ಶೌಚ ಎರಡು ಬಗೆ -ಬಾಹ್ಯಶೌಚ ಮತ್ತು ಆಭ್ಯಂತರ ಶೌಚ. ಗೋಮೂತ್ರ ಗೋಮಯಾದಿಗಳ ಪ್ರಾಶನದಿಂದ, ಮೃತ್ತಿಕಾದಿಗಳನ್ನು ಬಳಸಿ ಮಾರ್ಜನ ಮಾಡುವುದರಿಂದ, ಸ್ನಾನಾದಿಗಳಿಂದ ಶುದ್ಧನಾಗುವುದು ಬಾಹ್ಯ ಶೌಚ. ಮೈತ್ರಿ, ಕರುಣೆ ಮುಂತಾದ ಭಾವನೆಗಳಿಂದ ಆಭ್ಯಂತರ ಶುದ್ಧಿಯಾಗುತ್ತದೆ. ಸುಖದಲ್ಲಾಗಲೀ, ದುಃಖದಲ್ಲಾಗಲೀ ಸದಾ ಪ್ರಸನ್ನತೆಯನ್ನು ಉಳಿಸಿಕೊಳ್ಳುವುದೇ ಸಂತೋಷ. ಸಂತೋಷದಿಂದ ಸುಖ ಪ್ರಾಪ್ತವಾಗುತ್ತದೆ.ಭಗವಂತನ ನಾಮಸ್ಮರಣೆ, ಜಪ, ವೇದಾಧ್ಯಯನ, ಕೃಚ್ಛ್ರ-ಚಾಂದ್ರಾಯಣಾದಿ ವ್ರತಗಳನ್ನು ಆಚರಿಸುವುದು ಸ್ವಾಧ್ಯಾಯವೆನಿಸುತ್ತದೆ. ಇಷ್ಟದೇವತೆಯ ಸಾಕ್ಷಾತ್ಕಾರವೇ ಸ್ವಾಧ್ಯಾಯದ ಫಲ. ಅಂತರ್ಬಹಿರಿಂದ್ರಿಯಗಳಿಂದ ಫಲಗಳನ್ನು ನಿರೀಕ್ಷಿಸದೇ ಭಗವಂತನಿಗೆ ಶರಣಾಗಿರುವುದೇ ಈಶ್ವರಪ್ರಣಿಧಾನ. ಇದರಿಂದಾಗಿ ಸಮಾಧಿಯನ್ನು ಪಡೆಯಬಹುದು.
 अनुरक्तिः परे तत्त्वे सततं नियमः स्मृतः। त्रिशिखाब्राह्मणोपनिषत् २९)
ಪರಬ್ರಹ್ಮನಲ್ಲಿ ಸತತವಾಗಿ ಆಸಕ್ತನಾಗಿರುವುದೇ ನಿಯಮವೆಂದು ತ್ರಿಶಿಖಾ ಬ್ರಾಹ್ಮಣೋಪನಿಷತ್ತಿನಲ್ಲಿ ಹೇಳಲಾಗಿದೆ.

ಉಲ್ಲೇಖಗಳು 
 Yoga system of Patanjali (including commentaries Yoga-bhāshya by Vyasa and, Tattva-vāicāradī by Vāchaspati-Miçra), translated by James Haughton Woods, at books.google.com
 The Yoga Aphorisms of Patañjali (including commentary by Bhoja Raja), translated by Rajendralala Mitra, at books.google.com
 Patanjali - Yoga-Sutra: A word by word translation with gramma and comment
 The Yoga Sutras of Patanjali, translation by BonGiovanni, at sacred-texts.com
 The Yoga Sutras of Patanjali: the Book of the Spiritual Man by Patañjali, an interpretation by Charles Johnston, at Project Gutenberg
 Yoga sutra  and related yoga texts, at sanskritdocuments.org
 Audio lectures on Yoga Sutras, by Swami Harshananda, at archive.org
 Complete Lectures on Yoga Shastra of Patanjali Maharishi with Vyasa Bhashya at ShastraNethralaya 

ಹಿಂದೂ ಕ್ರಿಯಾವಿಧಿಗಳು
ಯೋಗ
ಮೂಲಭೂತ ಕರ್ತವ್ಯಗಳು



ಭಾರತೀಯ ಪ್ರಜೆಗಳ ಮೂಲಭೂತ ಕರ್ತವ್ಯಗಳು 
                  " ಮೂಲಭೂತ ಕರ್ತವ್ಯಗಳು" ಎಂಬ ಪರಿಕಲ್ಪನೆಯನ್ನು  'ರಷ್ಯಾ' ದೇಶದ ಸಂವಿಧಾನದಿಂದ
ಎರವಲಾಗಿ ಪಡೆದುಕೊಳ್ಳಲಾಗಿದೆ.  '1976' ರಲ್ಲಿ 
ಸಂವಿಧಾನಕ್ಕೆ 42ನೇ ತಿದ್ದುಪಡಿ ತರುವ ಮೂಲಕ  
ಸಂವಿಧಾನಕ್ಕೆ "4A" ಎಂಬ ಭಾಗ ಮತ್ತು "51ಎ" 
ಎಂಬ ಪರಿಚ್ಛೇದದಡಿಯಲ್ಲಿ 10 ಮೂಲಭೂತ ಕರ್ತವ್ಯಗಳನ್ನು
ಸೇರಿಸಲಾಯಿತು. ಪ್ರಸ್ತುತ ಭಾರತದ ಸಂವಿಧಾನವು
11 ಮೂಲಭೂತ ಕರ್ತವ್ಯಗಳನ್ನು ಒಳಗೊಂಡಿದೆ.  
ಅವು ಈ ಕೆಳಗಿನಂತಿವೆ:

ಸಂವಿಧಾನವನ್ನು ಪಾಲಿಸುವುದು, ಅದರ ಆಶಯಗಳನ್ನು ಗೌರವಿಸುವುದು. ರಾಷ್ಟ್ರಧ್ವಜ ಮತ್ತು ರಾಷ್ಟ್ರಗೀತೆಯನ್ನು ಗೌರವಿಸುವುದು. 
 ಸ್ವಾತಂತ್ರ್ಯ ಹೋರಾಟಕ್ಕೆ ಸ್ಪೂರ್ತಿ ಕೊಟ್ಟ ಆದರ್ಶಗಳನ್ನು ಗೌರವಿಸುವುದು ಮತ್ತು ಪಾಲಿಸುವುದು.
ಭಾರತದ ಸಾರ್ವಭೌಮತ್ವ, ಅಖಂಡತೆ ಮತ್ತು ಏಕತೆಯನ್ನು ಎತ್ತಿ ಹಿಡಿಯುವುದು ಮತ್ತು ಕಾಪಾಡುವುದು.
 ದೇಶವನ್ನು ರಕ್ಷಿಸುವುದು ಮತ್ತು ದೇಶಸೇವೆಗೆ ಸಿದ್ಧರಿರುವುದು.
 ವಿವಿಧ ಧರ್ಮ, ಭಾಷೆ ಮತ್ತು ಪ್ರಾಂತ್ಯಗಳ ಜನರೊಂದಿಗೆ ಸೌಹಾರ್ದದಿಂದ ಇರುವುದು; ಮಹಿಳೆಯರಿಗೆ ಅಗೌರವ ತೋರುವ ಪದ್ದತಿಗಳನ್ನು ತಿರಸ್ಕರಿಸುವುದು.
 ನಮ್ಮ ವೈವಿಧ್ಯಮಯ ಸಂಸ್ಕೃತಿ ಮತ್ತು ಪರಂಪರೆಯನ್ನು ಗೌರವಿಸುವುದು ಮತ್ತು ಕಾಪಾಡುವುದು.
ದೇಶದ ಕಾಡು, ವನ್ಯ ಜೀವಿಗಳು, ನದಿಗಳು ಸೇರಿದಂತೆ ಪರಿಸರವನ್ನು ಉಳಿಸಿ ಬೆಳೆಸುವುದು.
ವೈಙ್ಞಾನಿಕ ಮನೋಧರ್ಮವನ್ನು ಬೆಳೆಸಿಕೊಳ್ಳುವುದು; ಪ್ರಶ್ನೆ ಮಾಡುವ ಮತ್ತು ಬದಲಾವಣೆಗೆ ಒಡ್ಡಿಕೊಳ್ಳುವ ಮನಸ್ಥಿತಿ ಬೆಳೆಸಿಕೊಳ್ಳುವುದು.
ಸಾರ್ವಜನಿಕ ಸ್ವತ್ತನ್ನು ಕಾಪಾಡಿಕೊಳ್ಳುವುದು; ಹಿಂಸೆಯನ್ನು ತೊರೆಯುವುದು.
ಎಲ್ಲಾ ವೈಯಕ್ತಿಕ ಮತ್ತು ಸಾಮೂಹಿಕ ಚಟುವಟಿಕೆಗಳಲ್ಲಿ ಉನ್ನತಿಯನ್ನು ಸಾಧಿಸಲು ಪ್ರಯತ್ನಿಸಿ ದೇಶದ ಪ್ರಗತಿಗಾಗಿ ಶ್ರಮಿಸುವುದು.

 ಎಲ್ಲಾ  ತಂದೆ-ತಾಯಿಯರು/ಪಾಲಕರು/ಪೋಷಕರು 
6 ರಿಂದ14 ವರ್ಷ ವಯಸ್ಸಿನ ಶಿಕ್ಷಣ ಪಡೆಯುವ ಅವ೩ಕಾಶ 
ನೀಡತಕ್ಕದ್ದು. 

                           ಮೂಲಭೂತ ಕರ್ತವ್ಯಗಳು ನ್ಯಾಯರಕ್ಷಿತವಲ್ಲ. ಆದರೆ ಕರ್ತವ್ಯ ಉಲ್ಲಂಘನೆಯಾದರೆ 
ಅವರನ್ನು ಶಿಕ್ಷಿಸಬಹುದು. ಮೂಲಭೂತ ಹಕ್ಕುಗಳು ಕೇಳುವಂತೆ ಕರ್ತವ್ಯಗಳನ್ನು ಪಾಲಿಸುವುದು ಪ್ರತಿಯೊಬ್ಬ 
ಪೌರನ ಆದ್ಯ ಕರ್ತವ್ಯವಾಗಿದೆ. 
                           ******

ಈ ಲೇಖನವನ್ನು ಭಾರತೀಯ ಮೂಲಭೂತ ಹಕ್ಕುಗಳು‎ ಲೇಖನದ ಜೊತೆ ಸೇರಿಸಲು ಕೋರಿದೆ. ಅದರಲ್ಲಿಯೇ ಈ ವಿಷಯ ತುಂಬಲಾಗಿದೆ.

ಇದನ್ನು ನೋಡಿ: ಭಾರತೀಯ ಮೂಲಭೂತ ಹಕ್ಕುಗಳು‎

 ಕಾನೂನು
ಜ಼ುಕೀನಿ

ಜ಼ುಕೀನಿ ಉದ್ದದಲ್ಲಿ ಸುಮಾರು ಒಂದು ಮೀಟರ್ ಮುಟ್ಟಬಲ್ಲ, ಆದರೆ ಸಾಮಾನ್ಯವಾಗಿ ಆ ಗಾತ್ರದ ಅರ್ಧದಷ್ಟು ಅಥವಾ ಕಡಿಮೆಯಿದ್ದಾಗ ಕೊಯ್ಲು ಮಾಡಲಾದ ಒಂದು ಬೇಸಿಗೆ ಸ್ಕ್ವಾಷ್. ಇತರ ಕೆಲವು ಸ್ಕ್ವಾಷ್‍ಗಳು ಮತ್ತು ಕುಂಬಳಕಾಯಿಗಳ ಜೊತೆಗೆ, ಇದು ಕ್ಯೂಕರ್ಬಿಟಾ ಪೀಪೊ ಪ್ರಜಾತಿಗೆ ಸೇರಿದೆ. ಜ಼ುಕೀನಿ ಗಾಢ ಅಥವಾ ತಿಳಿ ಹಸಿರು ಇರಬಹುದು.

ತರಕಾರಿಗಳು
ತೊಂಡೆ

ತೊಂಡೆ (ಕಾಕ್ಸಿನಿಯಾ ಗ್ರ್ಯಾಂಡಿಸ್) ಒಂದು ಉಷ್ಣವಲಯದ ಹಂಬು. ಅದರ ಸ್ಥಳೀಯ ವ್ಯಾಪ್ತಿ, ಭಾರತ, ಫಿಲಿಪೀನ್ಸ್, ಚೀನಾ, ಇಂಡೊನೇಷ್ಯಾ, ಮಲೇಷ್ಯಾ, ಥಾಯ್‍ಲಂಡ್, ಮ್ಯಾನ್ಮಾರ್, ವಿಯೆಟ್ನಾಮ್, ಪೂರ್ವ ಪ್ಯಾಪ್ಯುಯಾ ನ್ಯೂ ಗಿನಿ, ಮತ್ತು ಉತ್ತರ ಪ್ರಾಂತ್ಯಗಳು, ಆಸ್ಟ್ರೇಲಿಯಾವನ್ನು ಒಳಗೊಂಡಂತೆ, ಆಫ್ರಿಕಾದಿಂದ ಏಷ್ಯಾದ ವರೆಗೆ ವಿಸ್ತರಿಸುತ್ತದೆ. ಈ ಹಂಬಿನ ಬೀಜಗಳು ಅಥವಾ ತುಣುಕುಗಳನ್ನು ಸ್ಥಳಾಂತರ ಮಾಡಬಹುದು ಮತ್ತು ಸಮರ್ಥ ಸಂತತಿಗೆ ಕಾರಣವಾಗಬಲ್ಲದು.

ಬಾಹ್ಯ ಸಂಪರ್ಕಗಳು
Coccinia grandis (L.) Voigt (ivy gourd) - USDA plants
Information at the University of Hawai'i
Image at FoodWeb, University of Birmingham, UK
ತರಕಾರಿಗಳು
ಸಸ್ಯಗಳು
ದೊಡ್ಡಪತ್ರೆ

Plectranthus amboinicus, ಅಥವಾ ದೊಡ್ಡಪತ್ರೆ ಎಂದು ಸಾಮಾನ್ಯವಾಗಿ ಕರೆಯಲ್ಪಡುವ ಈ ಸಸ್ಯಕ್ಕೆ ಪಾಷಾಣ ಭೇಧಿ ಕರ್ಪೂರವಳ್ಳಿ, ಸಾಂಬಾರು ಬಳ್ಳಿ ಎಂದೂ ಹೆಸರಿದೆ. ಇದರ ಮೂಲ ದಕ್ಷಿಣ ಮತ್ತು ಪೂರ್ವ ಆಫ್ರಿಕಾ. ಈ ಸಸ್ಯವು ''ಲ್ಯಾಮಿನೋಸಿ'' ಎಂಬ ಕುಟುಂಬಕ್ಕೆ ಸೇರಿದ್ದು, ''ಕೋಲಿಯಸ್ ಆರೋಮಾಟಿಕಸ್'' ಎಂಬ ಸಸ್ಯಶಾಸ್ತ್ರೀಯ ನಾಮ ಹೊಂದಿದೆ. ಭಾರತದಲ್ಲಿ ಮುಖ್ಯವಾಗಿ ದಕ್ಷಿಣಭಾರತದಲ್ಲಿ ಇದರ ಬಳಕೆ ಹೆಚ್ವು. ಅಲಂಕಾರಕ್ಕಾಗೂ,ಮನೆಮದ್ದಿಗೂ, ಅಹಾರದಲ್ಲೂ ಇದನ್ನು ಬಳಸಲಾಗುತ್ತದೆ.
 country borage (India, South Africa, US)
 French thyme (South Africa, US)
 Indian borage (India)
 Indian mint (South Africa, US)
 Mexican mint (US, favored common name
 soup mint (South Africa, US)
 Spanish thyme (US)
 big thyme (St. Vincent, Grenada & other English speaking Caribbean Islands)
 "Thick leaf thyme" or "Broad leaf thyme" (Guyana)
 poor man pork or broad leaf thyme (Barbados)
 also broadleaf thyme; Cuban oregano; Mexican thyme; queen of herbs; three-in-one herb; allherb; mother of herbs
Trinidad & Tobago

           ವಿವರಣೆ 

'ದೊಡ್ಡಪತ್ರೆಯು ಸುಮಾರು ಮೂವತ್ತರಿಂದ ತೊಂಬತ್ತು ಸೆ.ಮೀ ಎತ್ತರದವರೆಗೆ ಬೆಳೆಯಬಲ್ಲದು, ಇದರ ಎಲೆಗಳು ದೊಡ್ಡ ಮತ್ತು ದಪ್ಪವಾಗಿದ್ದು ಕಡು ಸುವಾಸನೆ ಹೊಂದಿವೆ, ದೊಡ್ಡಪತ್ರೆಯ ರಂಬೆಗಳು ಮತ್ತು ಹೂ ಗಳು ಚಿಕ್ಕದಾಗಿರುತ್ತದೆ'

ಬಳಕೆ 
ಆಫ್ರಿಕಾ ದೇಶಗಳಲ್ಲಿ ಇದನ್ನು ಪುದೀನಾದ ಬದಲಿಗೆ ಮಾಂಸಾಹಾರಿ ಖಾದ್ಯಗಳಲ್ಲಿ ಬಳಸುತ್ತಾರೆ. ದಕ್ಷಿಣಭಾರತದಲ್ಲಿ  ಸಾಮಾನ್ಯವಾಗಿ ಇದನ್ನು ಜ್ವರ,ಶೀತ,ಕೆಮ್ಮುಗಳಿಗೆ ಮನೆಮದ್ದಾಗಿ ಬಳಸಲಾಗುತ್ತದೆ. ಗಾಯ ಅಥವಾ ಚೇಳು ಕಡಿತವಾದಾಗ ಪ್ರಥಮ ಚಿಕಿತ್ಸೆಯಾಗಿ ಇದರ ಎಲೆಗಳನ್ನು ಜಜ್ಜಿ ಬಳಸಲಾಗುತ್ತದೆ. ದಕ್ಷಿಣ ಕರ್ನಾಟಕದಲ್ಲಿ ದೊಡ್ಡಪತ್ರೆಯ ಚಟ್ನಿ, ತಂಬುಳಿ,ಗೊಜ್ಸಲಾಗುತ್ತದೆ

ಚಿತ್ರಗಳು

ಉಲ್ಲೇಖಗಳು

ಹೊರಕೊಂಡಿಗಳು
ದೊಡ್ಡಪತ್ರೆ , ವಾರ್ತೆ.ಕಾಂ
ಔಷಧೀಯ ಸಸ್ಯಗಳು
ಸಸ್ಯಗಳು
ಸ್ಯಾಲಡ್

ಸಲಾಡ್‌ ಆಹಾರದ ಸಣ್ಣ ಚೂರುಗಳನ್ನು ಹೊಂದಿರುವ, ಮತ್ತು ಒಂದು ಸಾಸ್ ಅಥವಾ ಸಲಾಡ್‌ ಅಲಂಕರಣದ ಜೊತೆಗೆ ಮಿಶ್ರಣ ಮಾಡಬಹುದಾದ ಒಂದು ಖಾದ್ಯ. ಸಲಾಡ್‌‍ಗಳು ತರಕಾರಿಗಳು, ಹಣ್ಣುಗಳು, ಚೀಸ್, ಬೇಯಿಸಿದ ಮಾಂಸ, ಮೊಟ್ಟೆ ಮತ್ತು ಆಹಾರ ಧಾನ್ಯಗಳನ್ನು ಒಳಗೊಂಡಂತೆ ವಿವಿಧ ಆಹಾರಗಳನ್ನು ಒಟ್ಟುಗೂಡಿಸಿಕೊಳ್ಳಬಲ್ಲವು. ತೋಟದ ಸಲಾಡ್‌‍ಗಳು ಎಲೆ ತರಕಾರಿಗಳ ಒಂದು ಆಧಾರವನ್ನು ಬಳಸುತ್ತವೆ; ಅವು ಸಾಕಷ್ಟು ಸಾಮಾನ್ಯವಾಗಿರುವುದರಿಂದ ಬರೀ ಸಲಾಡ್‌ ಶಬ್ದವು ಹಲವುವೇಳೆ ನಿರ್ದಿಷ್ಟವಾಗಿ ತೋಟದ ಸಲಾಡ್‌‍ಗಳನ್ನು ನಿರ್ದೇಶಿಸುತ್ತದೆ.

ತೋಟದ ಸಲಾಡ್‌ ಲೆಟಿಸ್, ಅರುಗುಲ, ಕೇಲ್ ಅಥವಾ ಪಾಲಕ್ ರೀತಿಯ ಹಸಿರು ಎಲೆಗಳನ್ನು ಒಂದು ತಡಿಪಾಯವಾಗಿ ಬಳಸುತ್ತದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಪುದೀನ

ಪುದೀನ (ಮೆಂಥಾ ಆರ್ವೆನ್ಸಿಸ್) ಉತ್ತರ ದಿಕ್ಕಿನ ಸುತ್ತಲಿನ ಪ್ರದೇಶ|ಉತ್ತರ ದಿಕ್ಕಿನ ಸುತ್ತಲೂ ಹರಡನ್ನು ಹೊಂದಿರುವ ಮೆಂಥಾದ ಒಂದು ಪ್ರಜಾತಿ. ಇದು ಯೂರೋಪ್ ಮತ್ತು ಪಶ್ಚಿಮ ಹಾಗೂ ಮಧ್ಯ ಏಷ್ಯಾ, ಹಿಮಾಲಯದ ಪೂರ್ವಕ್ಕೆ ಮತ್ತು ಪೂರ್ವ ಸೈಬೀರಿಯಾ, ಮತ್ತು ಉತ್ತರ ಅಮೇರಿಕಾದ ಸಮಶೀತೋಷ್ಣ ಪ್ರದೇಶಗಳಿಗೆ ಸ್ಥಳೀಯವಾಗಿದೆ. ಪುದೀನ ಸಾಮಾನ್ಯವಾಗಿ ೧೦-೬೦ ಸೆ.ಮಿ. ಎತ್ತರ ಬೆಳೆಯುವ ಮತ್ತು ಅಪರೂಪಕ್ಕೆ ೧೦೦ ಸೆ.ಮಿ. ಎತ್ತರದವರೆಗೆ ಬೆಳೆಯುವ ಮೂಲಿಕೆಯಂಥ ಬಹುವಾರ್ಷಿಕ ಸಸ್ಯ. ಇದರ ಕುಟುಂಬ ಲ್ಯಾಮಿನೇಸಿಯಿ. ನೀರಿನ ಆಶ್ರಯವಿರುವ ಕಡೆ ಪುದೀನ ಸೊಂಪಾಗಿ ಬೆಳೆಯುತ್ತದೆ. ಆದುದರಿಂದ ಇದನ್ನು ಲ್ಯಾಟಿನ್ ಭಾಷೆಯಲ್ಲಿ 'ಮೆಂತ' ಅಂದರೆ 'ಜಲದೇವಿ' ಎಂದೇ ಕರೆಯುತ್ತಾರೆ. ಈ ಸೊಪ್ಪನ್ನು ಸೂಪ್, ಸಾಸ್, ಪಾನೀಯಗಳು ಮತ್ತು ಚಟ್ನಿಗಳಲ್ಲಿ ಯಥೇಚ್ಛವಾಗಿ ಉಪಯೋಗಿಸಲಾಗುತ್ತದೆ. ಇದರಿಂದ ಪಡೆದ ಪೆಪ್ಪರ್‍ಮಿಂಟ್ ಎಂಬ ಪದಾರ್ಥವನ್ನು ಅನೇಕ ಕೈಗಾರಿಕಾ ಮತ್ತು ವೈದ್ಯಕೀಯ ರಾಸಾಯನಿಕಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ.

ಔಷಧೀಯ ಗುಣಗಳು
ಆಹಾರವನ್ನು ಸುಲಭವಾಗಿ ಪಚನ ಮಾಡುತ್ತದೆ.
ತಿಂದ ಕೊಬ್ಬನ್ನು ಅರಗಿಸಲು ಸಹಾಯ ಮಾಡುತ್ತದೆ.
ಹೆಚ್ಚಿನ ಆಹಾರ ಸೇವನೆಯಿಂದ ಉಂಟಾದ ಹೊಟ್ಟೆ ಉಬ್ಬರವನ್ನು, ಹೊಟ್ಟೆಯಲ್ಲಿ ಸಂಚಿತವಾದ ಗಾಳಿಯನ್ನು ಹೊರಹಾಕಿ, ನಿವಾರಣೆ ಮಾಡುತ್ತದೆ.
ಗರ್ಭಿಣಿಯರ ವಾಂತಿ ನಿವಾರಣೆ ಮಾಡುತ್ತದೆ.
ಊಟವಾದ ನಂತರ ಈ ಎಲೆಗಳನ್ನು ಅಗಿದು ತಿನ್ನುವುದರಿಂದ ಹಲ್ಲುಗಳಲ್ಲಿ ಹುಳುಕು ಬಾರದಂತೆ ತಡೆಯುತ್ತದೆ.
ಹುಳುಕು ಹಲ್ಲಿನ ದುರ್ವಾಸನೆ ತಡೆಯುತ್ತದೆ.
ಹಲ್ಲುಗಳ ಒಸಡನ್ನು ಬಲಪಡಿಸಿ ದಂತರಕ್ಷಣ ನೀಡುತ್ತದೆ.
ಹೊಟ್ಟೆಯ ಜಂತು ಹುಳುಗಳನ್ನು ತಡೆದು, ಮೂತ್ರವನ್ನು ಹೆಚ್ಚಿಸುತ್ತದೆ ಮತ್ತು ವಿಷದ್ರವ್ಯಗಳನ್ನು ಹೊರಹಾಕಲು ಸಹಾಕರಿಸುತ್ತದೆ.
ಇದರ ಕಷಾಯವನ್ನು ದಿನಕ್ಕೆ ೩ ಬಾರಿ ಸೇವಿಸಿದರೆ ಕೆಮ್ಮು ಮತ್ತು ನೆಗಡಿ ಗುಣವಾಗುತ್ತದೆ.
ರಜಸ್ರಾವವಾಗುವ ಮೊದಲು ೪ ದಿನ ಇದರ ಕಷಾಯ ಬಳಸಿದರೆ ಮುಟ್ಟಾದಾಗ ಉಂಟಾಗುವ ನೋವುಗಳು ಕಡಿಮೆಯಾಗುತ್ತವೆ.
ಎಲೆಗಳ ರಸವನ್ನು ಈರುಳ್ಳಿ ರಸದೊಂದಿಗೆ ಬೆರೆಸಿ ಕುಡಿದರೆ ವಾಂತಿ ನಿಲ್ಲುತ್ತದೆ.
ನೋವು ನಿವಾರಕ ಔಷಧಿಗಳಲ್ಲಿ ಈ ತೈಲವನ್ನು ಬಳಸಲಾಗುತ್ತಿದೆ.
ಗಂಟಲು ತುರಿಕೆ ನಿವಾರಣೆಯ ಚಾಕಲೇಟುಗಳಲ್ಲೂ, ಹಲ್ಲುಜ್ಜುವ ಪೇಸ್ಟುಗಳಲ್ಲೂ ಇದು ಬಳಕೆಯಾಗುತ್ತದೆ.
ಇದನ್ನು ಅನೇಕ ತಿಂಡಿ ತಿನಿಸುಗಳಲ್ಲಿ ಬಳಸುತ್ತಾರೆ.
ನೆನಪಿನ ಶಕ್ತಿಯನ್ನು ಉತ್ತಮಗೊಳಿಸುತ್ತದೆ.

ಬೆಳೆಸುವ ವಿಧಾನ
ಇದು ಸಾಮಾನ್ಯವಾಗಿ ಅನೇಕ ವಿಧದ ಮಣ್ಣುಗಳಲ್ಲಿ ಬೆಳೆಯಬಲ್ಲದು. ಆದರೆ ಫಲವತ್ತಾದ ಮರಳು ಗೋಡು ಮಣ್ಣುಗಳು ಬಹುಸೂಕ್ತ ಮತ್ತು ನೀರು ಸುಲಭವಾಗಿ ಇಂಗಿ ಹೋಗಬೇಕು.ಈ ಸಸ್ಯವನ್ನು ೧-೨ ಗಿಣ್ಣುಗಳುಳ್ಳ ಕಾಂಡದ ತುಂಡುಗಳಿಂದ ಸಸ್ಯಾಭಿವೃದ್ಧಿ ಮಾಡಬಹುದು. ಇದನ್ನು ಸಾಮಾನ್ಯವಾಗಿ ಅಕ್ಟೋಬರ್ ಅಥವಾ ಮಾರ್ಚ್ ತಿಂಗಳಲ್ಲಿ ಪಾತಿಗಳಲ್ಲಿ ೨೨ ಸೆಂ.ಮೀ. ಅಂತರದ ಸಾಲುಗಳಲ್ಲಿ ೧೫ ಸೆಂ.ಮೀ. ಸಸಿ ಅಂತರದಲ್ಲಿ ೩ ಸೆಂ.ಮೀ.ಆಳಕ್ಕೆ ಬಾಗಿದಂತೆ ನಾಟಿ ಮಾಡಬಹುದು. ಸಸಿಗಳಿಗೆ ಚಳಿಗಾಲದಲ್ಲಿ ವಾರಕ್ಕೊಮ್ಮೆಯಂತೆ ಮತ್ತು ಬೇಸಿಗೆಯಲ್ಲಿ ವಾರಕ್ಕೆರಡು ಬಾರಿಯಂತೆ ನೀರು ಹಾಯಿಸಬೇಕು.

ಪ್ರತಿವರ್ಷ ಮಳೆಗಾಲಕ್ಕೆ ಮುಂಚೆ ಮಣ್ಣನ್ನು ಕೆದಕಿ ೧.೨ಮೀ*೧.೨ಮೀ.ಅಳತೆಯ ಪ್ರತಿ ಪಾತಿಗೆ ಒಂದು ಕಿ.ಗ್ರಾಂ. ಮೀನಿನ ಗೊಬ್ಬರ ಅಥವಾ ಒಂದು ಬುಟ್ಟಿ ಕಾಂಪೋಸ್ಟ್ ಗೊಬ್ಬರ ಮತ್ತು ೧೦೦ಗ್ರಾಂ. ಮಿಶ್ರ ರಾಸಾಯನಿಕ ಗೊಬ್ಬರವನ್ನು ಒದಗಿಸಬೇಕು.

ಮಳೆಗಾಲದಲ್ಲಿ ಸಸಿಗಳು ಎಲೆಗಳನ್ನುದುರಿಸಿ, ಮಳೆಗಾಲ ತೀರಿದ ಕೂಡಲೇ ಹೊಸ ಚಿಗುರು ಹೊಮ್ಮಿಸುತ್ತವೆ. ಈ ಎಲೆಗಳನ್ನು ಅಕ್ಟೋಬರ್ ತಿಂಗಳ ಆರಂಭದಲ್ಲಿ ಕೊಯ್ಲು ಮಾಡಬಹುದು. ಸಸ್ಯಗಳನ್ನು ಪ್ರತಿವರ್ಷ ಒಂದು ಸ್ಥಳದಿಂದ ಮತ್ತೊಂದು ಸ್ಥಳಕ್ಕೆ ಮಳೆಗಾಲದಲ್ಲಿ ವರ್ಗಾಯಿಸಬಹುದು. ಗುಡ್ಡಗಾಡು ಪ್ರದೇಶದಲ್ಲಿ ವಸಂತ ಋತುವಿನಲ್ಲಿ ನಾಟಿ ಮಾಡಬಹುದು. ಒಂದು ಸಾರಿ ನಾಟಿ ಮಾಡಿದ ಗಿಡಗಳಿಂದ ೨-೩ ವರ್ಷಗಳವರಿಗೆ ಎಲೆಗಳು ಸಿಗುತ್ತಾ ಇರುತ್ತವೆ.

ಉಲ್ಲೇಖ

ಸಸ್ಯಗಳು
ಬ್ರಾಕಲಿ

ಬ್ರಾಕಲಿ ಎಲೆಕೋಸು ಕುಟುಂಬದಲ್ಲಿನ ಒಂದು ತಿನ್ನಲರ್ಹ ಹಸಿರು ಸಸ್ಯ ಮತ್ತು ಇದರ ದೊಡ್ಡ, ಹೂಬಿಡುವ ಮೇಲ್ಭಾಗವನ್ನು ತರಕಾರಿಯಾಗಿ ತಿನ್ನಲಾಗುತ್ತದೆ. ಬ್ರಾಕಲಿ ಶಬ್ದವು ಇಟ್ಯಾಲಿಯನ್ ಬ್ರಾಕೊಲೊದ ಬಹುವಚನದಿಂದ ಬರುತ್ತದೆ, ಮತ್ತು ಇದರರ್ಥ ಎಲೆಕೋಸಿನ ಹೂಬಿಡುವ ಶಿಖರ, ಮತ್ತು ಇದು ಬ್ರಾಕೊ ಅಂದರೆ ಚಿಕ್ಕ ಉಗುರು ಅಥವಾ ಮೊಳಕೆ ಎನ್ನುವುದರ ಅತಿ ಚಿಕ್ಕ ರೂಪ. ಬ್ರಾಕಲಿಯನ್ನು ಹಲವುವೇಳೆ ಬೇಯಿಸಲಾಗುತ್ತದೆ (ಆವಿಯಲ್ಲೂ ಬೇಯಿಸಬಹುದು) ಆದರೆ ಇದನ್ನು ಹಸಿಯಾಗಿ ತಿನ್ನಬಹುದು.

ತರಕಾರಿಗಳು
ದುಗ್ಗಳೆ

ದುಗ್ಗಳೆ ದೇವರ ದಾಸಿಮಯ್ಯನ ಧರ್ಮಪತ್ನಿ. ಸದಾ ಶಿವಭಕ್ತಿಯಲ್ಲಿ ನಿರತಳಾದ ಶರಣೆ. ಈ ದಂಪತಿಗಳ ಕಾಯಕನಿಷ್ಠೆ, ವಸ್ತ್ರದಾನದ ವೈಶಿಷ್ಟ್ಯಗಳನ್ನು ಬಸವಣ್ಣ, ಕೋಲಶಾಂತಯ್ಯ, ಸತ್ಯಕ್ಕ ಮೊದಲಾದ ಶರಣ ಶರಣೆಯರು ಕೊಂಡಾಡಿದ್ದಾರೆ. ದುಗ್ಗಳೆ ಅನೇಕ ಪವಾಡಗಳನ್ನು ಮಾಡಿದ್ದಾಳೆ. ದೇವರ ದಾಸಿಮಯ್ಯ ದುಗ್ಗಳೆಯನ್ನು ಮದುವೆಯಾಗಲೆಂದು ನೋಡಲು ಹೋದಾಗ ಆತ ಅವಳಿಗೆ ಮರಳಿನಲ್ಲಿ ಪಾಯಸ ಮಾಡಲು ಹೇಳಿ ಪರೀಕ್ಷಿಸಿದನಂತೆ. ಕಬ್ಬಿಣದ ಕಡಲೆಯನ್ನು ಬೇಯಿಸಿ ಅಡುಗೆ ಮಾಡಿದಳಂತೆ. ದುಗ್ಗಳೆ ರೂಪ, ಹಣದಿಂದ ಶ್ರೀಮಂತೆಯಲ್ಲದಿದ್ದರೂ ತನ್ನ ಆಂತರಿಕ ಗುಣ-ನಡವಳಿಕೆ ಹೊಂದಾಣಿಕೆಯ ಸ್ವಭಾವದಿಂದ ತನ್ನ ಆಂತರ್ಯ ಸಿರಿ ಹೆಚ್ಚಿಸಿಕೊಂಡವಳು. ನೇಯ್ಗೆ ಕಾಯಕದಲ್ಲಿ ಪತಿಗೆ ಸಹಕರಿಸಿ, ವಸ್ತ್ರದಿಂದ ಮಾರಿ ಬಂದ ಹಣದಿಂದ ದಾಸೋಹತತ್ವ ಅಳವಡಿಸಿಕೊಂಡು ಗಂಡನಿಂದ ಸೈ ಎನ್ನಿಸಿ ಕೊಂಡವಳು. ದೇವರ ದಾಸಿಮಯ್ಯ ತನ್ನ ಮಡದಿಯ ಗುಣ-ಶೀಲಗಳನ್ನು ಅತ್ಯಂತ ಪ್ರೀತಿ, ಅಭಿಮಾನದಿಂದ ನೆನೆಯುತ್ತಾ,' ದುಗ್ಗಳೆಯ ತಂದು ಬದುಕಿದೆ ರಾಮನಾಥ' ಎಂದಿರುವನು. ಈಕೆಯ ಎರಡು ವಚನಗಳು ಲಭ್ಯವಿವೆ.  ಈಕೆಯ ವಚನಗಳ ಅಂಕಿತ " ದಾಸಯ್ಯ ಪ್ರಿಯ ರಾಮನಾಥ".
ಬಸವಣ್ಣ ಭಕ್ತ, ಪ್ರಭುದೇವ ಜಂಗಮ
ಸಿದ್ದರಾಮಯ್ಯ ಯೋಗಿ, ಚೆನ್ನಬಸವಣ್ಣ ಭೋಗಿ
ಅಜಗಣ್ಣ ಐಕ್ಯನಾದವನು ಇಂತಹವರ
ಕರುಣ ಪ್ರಸಾದವ ಕೊಂಡು ಸತ್ತ ಹಾಗಿರಬೇಕಲ್ಲದೆ
ತತ್ವದ ಮಾತು ತನಗೇಕೆ ದಾಸಯ್ಯ ಪ್ರಿಯ ರಾಮನಾಥ

ವಚನಕಾರರು
ವಚನಸಂಚಯ ಯೋಜನೆ
ಕೊಟ್ಟಣದ ಸೋಮವ್ವ

ಕೊಟ್ಟಣದ ಸೋಮವ್ವ ಕೊಟ್ಟಣ ಕುಟ್ಟುವ ಕಾಯಕದವಳು. ಸಾಮಾನ್ಯ ವರ್ಗದ ವ್ರತಾಚಾರ ನಿಷ್ಠೆಯ ಶಿವಶರಣೆ. ಅಪಾರ ಧೈರ್ಯವಂತೆ, ಕಾಯಕದಲ್ಲಿ ಕೈಲಾಸ, ನೆಮ್ಮದಿಯನ್ನು ಕಂಡವಳು. ಈಕೆಯು ತನ್ನ ಕಾಯಕ ದೃಷ್ಟಾಂತ ಬಳಸಿ ತಾನು ಹೇಳಬೇಕಾದುದನ್ನು ಧ್ವನಿಪೂರ್ಣ ವಾಗಿ ಹೇಳಿದ್ದಾಳೆ. ಈಕೆಯ ವಚನಗಳ ಅಂಕಿತ "ನಿರ್ಲಜ್ಜೇಶ್ವರ".
ಹದ ತಪ್ಪಿ ಕುಟ್ಟಲು ನುಚ್ಚಲ್ಲದೆ ಅಕ್ಕಿಯಿಲ್ಲ
ವ್ರತಹೀನನ ನೆರೆಯೆ ನರಕವಲ್ಲದೆ ಮುಕ್ತಿಯಿಲ್ಲ
ಅರಿಯದುದು ಹೋಗಲಿ ಅರಿದು ಬೆರೆದೆನಾದೊಡೆ
ಕಾದಕತ್ತಿಯಲಿ ಕಿವಿಯ ಕೊಯ್ವರಯ್ಯಾ!
ಒಲ್ಲೆಬಲ್ಲೆನಾಗಿ ನಿಮ್ಮಾಣೆ ನಿರ್ಲಜ್ಜೇಶ್ವರ
ಹೆಚ್ಚಿನ ಮಾಹಿತಿಗೆ ಡಾ. ಕಾವ್ಯಶ್ರೀ ಜಿ ಇವರ "ವಚನಕಾರ್ತಿಯರು ಮತ್ತು ವೈಚಾರಿಕ ಪ್ರಜ್ಞೆ" ಕೃತಿ ಓದಬಹುದು. ಆದಿತ್ಯ ಪ್ರಕಾಶನ, ಚಿತ್ರದುರ್ಗ 

ವಚನಕಾರರು
ವಚನಸಂಚಯ ಯೋಜನೆ
ಕೇತಲದೇವಿ

ಕೇತಲದೇವಿ ಬೀದರ್ ಜಿಲ್ಲೆಯ 'ಬಾಲ್ಕಿ' ಗ್ರಾಮದವಳು. ಪತಿ ಕುಂಬಾರ ಗುಂಡಯ್ಯ. ದಂಪತಿಗಳಿಬ್ಬರೂ ಕಾಯಕದಲ್ಲೇ ಕೈಲಾಸ ಕಂಡವರು. ಈಕೆಯೂ ಸಹ ಕಾಯಕ ದೃಷ್ಟಾಂತದೊಂದಿಗೆ ವ್ರತಾಚರಣೆಯ ಮಹತ್ವವನ್ನು ಸೌಮ್ಯವಾಗಿ ಎತ್ತಿ ಹಿಡಿಯುವ ಶರಣೆ. ಈಕೆಯ ಶಿವ ಭಕ್ತಿ ಅಪಾರವಾದುದು. ಒಮ್ಮೆ ಶಿವಲಿಂಗಕ್ಕೆ ಪಾವಡ ದೊರೆಯದಿದ್ದಾಗ ತನ್ನ ಚರ್ಮವನ್ನೇ ಪಾವಡವಾಗಿ ನೀಡಿದ ದಂತಕಥೆಯೊಂದು ವೀರಶೈವ ಪುರಾಣಗಳಲ್ಲಿ ಪ್ರಚಲಿತದಲ್ಲಿದೆ. ಈಕೆಯ ವಚನಗಳ ಅಂಕಿತ "ಕುಂಭೇಶ್ವರಾ".
ಹದ ಮಣ್ಣಲ್ಲದೆ ಮಡಕೆಯಾಗಲಾರದು
ವ್ರತಹೀನನ ಬೆರೆಯಲಾಗದು
ಬೆರೆದಡೆ ನರಕ ತಪ್ಪದು
ನಾನೊಲ್ಲೆ ಬಲ್ಲೆನಾಗಿ ಕುಂಭೇಶ್ವರಾ!

ವಚನಕಾರರು
ವಚನಸಂಚಯ ಯೋಜನೆ
ತೋಕೆ ಗೋಧಿ

ತೋಕೆ ಗೋಧಿ ಅಥವಾ ಓಟ್ಸ್ (ಅವೀನಾ ಸಟೀವಾ) ಅದೇ ಹೆಸರಿನಿಂದ ಪರಿಚಿತವಾಗಿರುವ ಅದರ ಬೀಜಕ್ಕಾಗಿ ಬೆಳೆಯಲಾಗುವ ಸೀರಿಯಲ್‍ನ ಒಂದು ಪ್ರಜಾತಿ. ತೋಕೆ ಗೋಧಿಯು ಓಟ್‍ಮೀಲ್ ಮತ್ತು ಚಪ್ಪಟೆ ತೋಕೆ ಗೋಧಿಯಾಗಿ ಮಾನವ ಸೇವನೆಗೆ ಸೂಕ್ತವಾಗಿದೆಯಾದರೂ, ಜಾನುವಾರುಗಳ ಮೇವಾಗಿ ಬಳಕೆ ಅದರ ಅತ್ಯಂತ ಸಾಮಾನ್ಯ ಬಳಕೆಗಳಲ್ಲಿ ಒಂದು. ಹೆಕ್ಸಪ್ಲಾಯಿಡ್ ಕಾಡು ತೋಕೆ ಗೋಧಿ ಸ್ಟರೀಲಿಸ್ ಅವೀನಾ ಸಟೀವಾ ಮತ್ತು ನಿಕಟವಾಗಿ ಸಂಬಂಧಿಸಿದ ಕಿರು ಬೆಳೆ ಅವೀನಾ ಬಿಜ಼ಂಟಿನಾದ ಕಾಡು ಪೂರ್ವಜವಾಗಿದೆ. ಇದು ಒಂದು ಏಕದಳ ಧಾನ್ಯವಾಗಿದ್ದು ಮನುಷ್ಯರು ಸೇವಿಸಲು ಯೋಗ್ಯವಾದ ಆಹಾರವಾಗಿದ್ದು  , ದನಕರುಗಳು, ಕುದುರೆಗಳು ಮುಂತಾದ ಪಶುಗಳ ಆಹಾರವಾಗಿ  ಪ್ರಮುಖವಾಗಿ ಬಳಕೆಯಾಗುತ್ತಿದೆ.ಯುರೋಪ್ , ಅಮೇರಿಕ , ರಶಿಯ , ಚೀನಾಗಳಲ್ಲಿ ಇದನ್ನು ಬೆಳೆಸುತ್ತಾರೆ.ಕೊಲೆಸ್ಟ್ರಾಲ್ ಅನ್ನು ಕಡಿಮೆ ಮಾಡುವ  ಗುಣಕ್ಕಾಗಿ ಇದನ್ನು ಆರೋಗ್ಯಕರ ಪೌಷ್ಟಿಕ ಆಹಾರ ಎಂದು ಪರಿಗಣಿಸಲಾಗುತ್ತಿದೆ.

ಉತ್ಪಾದನೆ

ಉಲ್ಲೇಖಗಳು

ಆಹಾರ ಧಾನ್ಯಗಳು
ಸಸ್ಯಗಳು
ಔಷಧೀಯ ಸಸ್ಯಗಳು
ಕನ್ನಡಿ ಕಾಯಕದ ರೇಮವ್ವ

ಕನ್ನಡಿ ಕಾಯಕದ ರೇಮವ್ವ ಸಾಮಾನ್ಯ ಜನವರ್ಗದಿಂದ ಬಂದವಳು. ವೀರಶೈವಧರ್ಮದಲ್ಲಿ ಇವಳಿಗಿದ್ದ ನಿಷ್ಠೆ, ಶ್ರದ್ಧೆ, ನೇರ ನಡೆ-ನುಡಿ, ನಿಷ್ಠುರ ಮನೋ ಭಾವ ಅವಳ ವಚನಗಳಲ್ಲಿ ವ್ಯಕ್ತಗೊಂಡಿವೆ. ಕೆಲವೆಡೆ ಈಕೆ ಅಹಂಕಾರಿಗಳ ವರ್ತನೆಯ ವಿಡಂಬನೆ ಮಾಡಿದ್ದಾಳೆ. ಇವಳ ವಚನಗಳ ಅಂಕಿತ "ನಿರಂಗಲಿಂಗ".

ವಚನಗಳ ವೈಶಿಷ್ಟ್ಯ
ಗುರು, ಲಿ<ಗ, ಜಂಗಮ, ಸದಾಚಾರಗಳ ಬಗ್ಗೆ ಅಸೀಮನಿಷ್ಠೆ ಹಾಗೂ ಶಿವಭಕ್ತರಲ್ಲದವರ ಶಿವನಿಷ್ಠೆಯ ಬಗ್ಗೆ ಅನುಮಾನಿಸುವವರನ್ನು ಖಂಡಿಸಿದ್ದಾಳೆ. ಈ ಶರಣೆಯ ವಚನಗಳಲ್ಲಿ ತಾವು ಹಿಡಿದ ಹೊಸಧರ್ಮ, ಆಚರಣೆ, ಅಚಲಶ್ರದ್ಧೆ, ಒಲವು, ಅಭಿಮಾನ, ಅದನ್ನು ಮೀರುವವರ ಬಗ್ಗೆ ಕ್ರೋಧ, ಅಸಹನೆ, ಪ್ರತಿರೋಧಗಳು ತೀಕ್ಷ್ಣವಾಗಿ ಹೊರಹೊಮ್ಮಿವೆ. ಈಕೆಯ ಒಂದೇ ಒಂದು ವಚನ ಲಭ್ಯವಾಗಿದೆ.
 
ಕೈಯಲ್ಲಿ ಕನ್ನಡಿಯಿರಲು ತನ್ನ ತಾ ನೋಡಬಾರದೆ ?
ಲಿಂಗ-ಜಂಗಮದ ಪ್ರಸಾದಕ್ಕೆ ತಪ್ಪದಲ್ಲಿ ಕೊಲ್ಲಬಾರದೆ ?
ಕೊಂದಡೆ ಮುಕ್ತಿಯಿಲ್ಲವೆಂಬುವರ ಬಾಯಲ್ಲಿ
ಪಡಿಹಾರನ ಪಾದರಕ್ಷೆಯನಿಕ್ಕುವೆ
ಮುಂಡಿಗೆಯನೆತ್ತಿರೊ ಭ್ರಷ್ಟ ಭವಿಗಳಿರಾ!
ಎತ್ತಲಾರದಡೆ ಸತ್ತ ಕುನ್ನಿ ನಾಯ ಬಾಲವ
ನಾಲಗೆಯ ಮುರುಟಿರೊ ಸದ್ಗುರುಸಂಗ ನಿರಂಗಲಿಂಗದಲ್ಲಿ

ವಚನಕಾರರು
ವಚನಸಂಚಯ ಯೋಜನೆ
ಗಂಗಮ್ಮ

ಗಂಗಮ್ಮ ಹಾದರದ ಕಾಯಕ ಮಾಡುತ್ತಿದ್ದವಳು. ವೃತ್ತಿಗೌರವ ವಚನ ಸಾಹಿತ್ಯ ಕಾಲದ ಅಪೂರ್ವ ಕೊಡುಗೆ. ಅವಳ ದೃಷ್ಟಿಯಲ್ಲಿ ವ್ಯಕ್ತಿ ಸಮಾಜದಲ್ಲಿ ನಿಷ್ಠೆ ಯಿಂದ, ಪ್ರಾಮಾಣಿಕತೆಯಿಂದ ಮೈಗಳ್ಳನಾಗದೆ ಬದುಕುವುದು ಮುಖ್ಯವೆ ಹೊರತು, ಅವನದು ಮೇಲು ಕಾಯಕ, ನನ್ನದು ಕೀಳು ಕಾಯಕವೆಂಬ ಕೀಳರಿಮೆ ಹೊಂದ ಬಾರದು. ತನ್ನ ವೃತ್ತಿಯ ಬಗ್ಗೆ ಅಭಿಮಾನ,ಗೌರವವನ್ನು ವಚನಗಳಲ್ಲಿ ವ್ಯಕ್ತಪಡಿಸಿದ್ದಾಳೆ. ನಂತರ ಬಸವಣ್ಣನವರ ಮಾರ್ಗದರ್ಶನದಂತೆ ತನ್ನ ಕಾಯಕವನ್ನು ಬಿಟ್ಟು 'ಮಾರಯ್ಯ' ಎಂಬುವನನ್ನು ವರಿಸಿ ಗೃಹಿಣಿಯಾಗುತ್ತಾಳೆ. ಈಕೆಯ ವಚನಗಳ ಅಂಕಿತ "ಗಂಗೇಶ್ವರಲಿಂಗ".

ಆವ ಕಾಯಕ ಮಾಡಿದರೂ ಒಂದೇ ಕಾಯಕವಯ್ಯಾ
ಆವ ವ್ರತ ಮಾಡಿದರೂ ಒಂದೇ ವ್ರತವಯ್ಯಾ
ಆಯ ತಪ್ಪಿದಡೆ ಸಾವಿಲ್ಲ,
ವ್ರತ ತಪ್ಪಿದಡೆ ಕೂಡಲಿಲ್ಲ
ಕಾಕ-ಪಿಕದಂತೆ ಕೂಡಲು
ನಾಯಕ ನರಕ ಗಂಗೇಶ್ವರಲಿಂಗದಲ್ಲಿ

ವಚನಕಾರರು
ವಚನಸಂಚಯ ಯೋಜನೆ
ಥೈಲ್ಯಾಂಡ್‌‌ನ ಸೌರಮಾನ ಪಂಚಾಂಗ

ಥೈಲ್ಯಾಂಡ್‌‌ನ ಸೌರಮಾನ ಪಂಚಾಂಗವನ್ನು ಥೈಲ್ಯಾಂಡ್‍ನ ರಾಜ ಚುಲಲೊಂಗ್‍ಕಾರ್ನ್ (ರಾಮ V) ಕ್ರಿ.ಶ.೧೮೮೮ರಲ್ಲಿ ಸ್ಥಾಪಿಸಿದ.ಇದು ಸಾಮಾನ್ಯವಾಗಿ ಬಳಕೆಯಲ್ಲಿರುವ ಗ್ರೆಗೋರಿಯನ್ ಪಂಚಾಂಗ ಸಯಾಮೀ ಆವೃತ್ತಿಯಾಗಿದೆ.ಇದು ಥೈಲ್ಯಾಂಡ್ ದೇಶದ ಆಧಿಕೃತ ಪಂಚಾಂಗವಾಗಿದೆ.ಇದರಲ್ಲಿ ವರ್ಷವನ್ನು ಸಾಮಾನ್ಯವಾಗಿ ಬೌದ್ಧ ಶಕದಿಂದ ಅಂದರೆ ಕ್ರಿಸ್ತ ಪೂರ್ವ ೫೪೩ರಿಂದ ಗಣನೆಗೆ ತೆಗೆದುಕೊಳ್ಳಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Thai Time by Anthony Diller 
 Thai Buddha Images for the Days of the Week 
 Thai Lunar/Solar Calendar (BE.2300-2584)  (Thai Language)

ಕಾಲ
ಚೆರಿ

ಚೆರಿ ಪ್ರೂನುಸ್ ಜಾತಿಯ ಅನೇಕ ಸಸ್ಯಗಳ ಹಣ್ಣು, ಮತ್ತು ಇದು ಒಂದು ತಿರುಳಿನಿಂದ ಕೂಡಿದ ಡ್ರೂಪ್ (ಓಟೆ ಹಣ್ಣು). ವಾಣಿಜ್ಯ ಚೆರಿ ಹಣ್ಣುಗಳನ್ನು ಸಾಮಾನ್ಯವಾಗಿ ಸಿಹಿ ಚೆರಿಯ (ಪ್ರೂನಸ್ ಏವಿಯಂ) ತಳಿಗಳಂತಹ ನಿಯಮಿತ ಸಂಖ್ಯೆಯ ಪ್ರಜಾತಿಗಳಿಂದ ಪಡೆಯಲಾಗುತ್ತದೆ. ಚೆರಿ ಹೆಸರು ಚೆರಿ ಮರವನ್ನೂ ಸೂಚಿಸುತ್ತದೆ, ಮತ್ತು ಕೆಲವೊಮ್ಮೆ ಬಾದಾಮಿಗಳು ಮತ್ತು ಅಲಂಕಾರಿಕ ಚೆರಿ, ಚೆರಿ ಪುಷ್ಪ, ಇತ್ಯಾದಿ ಪ್ರೂನಸ್ ಜಾತಿಯಲ್ಲಿನ ದೃಶ್ಯಾತ್ಮಕವಾಗಿ ಸಮಾನ ಹೂಬಿಡುವ ಮರಗಳಿಗೆ ಅನ್ವಯಿಸಲಾಗುತ್ತದೆ.

ಉಲ್ಲೇಖಗಳು

ಹಣ್ಣುಗಳು
ಕಾಲಕಣ್ಣಿಯ ಕಾಮವ್ವ



ಕಾಲಕಣ್ಣಿ ಕಾಮವ್ವ
ಈಕೆಯ ವೈಯಕ್ತಿಕ ಪೂರ್ವಪರಗಳೊಂದೂ ತಿಳಿದು ಬರುವುದಿಲ್ಲ. "ಕಾಲಕಣ್ಣಿ" ಎಂಬುದು ಸ್ಥಳನಾಮ ವಿಶೇಷಣವೂ, ಕಾಯಕ ಸೂಚಕವೂ ಸ್ಪಷ್ಟವಾಗಿಲ್ಲ. ಆದರೆ ಈಕೆಯ ಕೆಲವು ವಚನಗಳಲ್ಲಿ ಕರಣೇಂದ್ರಿಯಗಳನ್ನು ಲಿಂಗದಲ್ಲಿ ಕಟ್ಟುವ ನಿಷ್ಠೆ, ಗುರು-ಲಿಂಗ-ಜಂಗಮರ ಕಾಲ ಕಟ್ಟುವ ಶ್ರದ್ಧೆ, ಹೆಣ್ಣು-ಗಂಡೆಂಬ ಭೇಧವಿಲ್ಲದೆ ತನು ಮನಗಳ ಪಾವಿತ್ರತೆಯನ್ನು ಎತ್ತಿ ಹಿಡಿಯುವ ಪ್ರಾಮಾಣಿಕತೆ, ಡಾಂಬಿಕ ಭಕ್ತರ ಬಗೆಗಿರುವ ರೊಚ್ಚು ದಂಗು ಬಡಿಸುತ್ತದೆ. ಈಕೆಯ ವಚನಗಳ ಅಂಕಿತ "ನಿರ್ಭೀತಿ ನಿಜಲಿಂಗ". ಈಕೆಯೊಬ್ಬಳು ಗೌಪ್ಯ ವಚನಕಾರ್ತಿಯಾಗಿದ್ದಳು ಎಂದು ನಂಬಲಾಗಿದೆ.
ಎನ್ನ ಕರಣಂಗಳ ಲಿಂಗದಲ್ಲಿ ಕಟ್ಟುವೆ
ಗುರು ಲಿಂಗ ಜಂಗಮರ ಕಾಲ ಕಟ್ಟುವೆ
ವ್ರತಭ್ರಷ್ಟರ ನಿಟ್ಟೊರಸುವೆ 
ಸುಟ್ಟು ತುರತುರನೆ ತೂರುವೆ
ನಿರ್ಭೀತಿ ನಿಜಲಿಂಗದಲ್ಲಿ!

ವಚನಕಾರರು
ವಚನಸಂಚಯ ಯೋಜನೆ
ಬಸವಯ್ಯನವರ ಪುಣ್ಯಸ್ತ್ರೀ ಕಾಳವ್ವೆ



ಬಸವಯ್ಯನವರ ಪುಣ್ಯಸ್ತ್ರೀ ಕಾಳವ್ವೆ
ಬಸವಯ್ಯನವರ ಧರ್ಮಪತ್ನಿ ಕಾಳವ್ವೆ, ಈ ದಂಪತಿಗಳಿಬ್ಬರೂ ಬಾಚಿ ಕಾಯಕ ಮಾಡಿ ಕೊಂಡಿರುತ್ತಾರೆ. ಕಾಳವ್ವೆ ಗಂಡನ ಕಾಯಕ ದೃಷ್ಟಾಂತದೊಂದಿಗೆ ತನ್ನ ಕಾಯಕ ನಿಷ್ಠೆ ಹಾಗೂ ವ್ರತಗಳ ಮಹತ್ವವನ್ನು ಈಕೆ ತನ್ನ ವಚನಗಳಲ್ಲಿ ಪ್ರತಿಪಾದಿಸಿದ್ದಾಳೆ. ಈಕೆಯ ವಚನಗಳ ಅಂಕಿತ "ಕರ್ಮಹರ ಕಾಳೇಶ್ವರ". ಈಕೆಯ ಪತಿ ಬಸವಯ್ಯ ಅಥವ ಬಸವಪ್ಪಯ್ಯ (ಬಸಣ್ಣ) ನೂ ವಚನಕಾರನಾಗಿದ್ದು, ‘ಬಸವಣ್ಣಪ್ರಿಯ ವಿಶ್ವಕರ್ಮಟಕ್ಕೆ ಕಾಳಿಕಾವಿಮಲ ರಾಜೇಶ್ವರಲಿಂಗ’ ಎಂಬ ಅಂಕಿತದಲ್ಲಿ ವಚನ ರಚಿಸಿದ್ದಾನೆ. ಈತನ ಕಾಲವನ್ನು 1160 ಎಂದು ಊಹಿಸಲಾಗಿದೆ. ಇದೇ ಕಾಳವ್ವೆಯ ಕಾಲವೂ ಆಗಿದೆ.

ಕಾಳ್ವವ್ವೆಯ ಎರಡು ವಚನಗಳು ದೊರೆತಿವೆ. ‘ಕರ್ಮಹರ ಕಾಳೇಶ್ವರ’ ಅವುಗಳ ಅಂಕಿತ. ಚಿಕ್ಕ ಚೊಕ್ಕ ನುಡಿಗಳಲ್ಲಿ, ಸರಳ ಅಷ್ಟೆ ಸುಂದರವಾಗಿ ರಚಿತವಾದ ಅವುಗಳಲ್ಲಿ ಕಾಯಕ, ವ್ರತ ಮತ್ತು ನುಡಿಯ ಮಹತಿಯನ್ನು ಎತ್ತಿ ಹೇಳಲಾಗಿದೆ. ಈಕೆಯ ವಚನದಲ್ಲಿ ಕಾಯಕಕ್ಕಿಂತಲೂ ವ್ರತಕ್ಕೆ ಹೆಚ್ಚು ಒತ್ತುಕೊಟ್ಟದು ಕಂಡು ಬರುತ್ತದೆ. ಕೈತಪ್ಪಿ ಕೆತ್ತಲು ಕಾಲಿಗೆ ಮೂಲ, ಮಾತು ತಪ್ಪಿ ನುಡಿಯಲು ಬಾಯಿಗೆ ಮೂಲ, ವ್ರತಹೀನನ ನೆರೆಯಲು ನರಕಕ್ಕೆ ಮೂಲ’ ಎನ್ನುವಲ್ಲಿ ಕಾಯಕ-ನುಡಿ-ವ್ರತ ಇವುಗಳನ್ನು ಎಚ್ಚರಿಕೆಯಿಂದ ಪಾಲಿಸಬೇಕು ಎಂಬುದನ್ನು ಒತ್ತಿ ಹೇಳಿದ್ದಾಳೆ.

ಕೈ ತಪ್ಪಿ ಕೆತ್ತಲು ಕಾಲಿಗೆ ಮೂಲ
ಮಾತ ತಪ್ಪಿ ನುಡಿಯಲು ಬಾಯಿಗೆ ಮೂಲ
ವ್ರತಹೀನನ ನೆರೆವುದು ನರಕಕ್ಕೆ   ಮೂಲ
ಕರ್ಮಹರ ಕಾಳೇಶ್ವರಾ!

ವರ್ಗ : ವಚನಕಾರರು
ವರ್ಗ : ವಚನಸಂಯೋಜನೆ
ಸಿದ್ಧಬುದ್ಧಯ್ಯನವರ ಪುಣ್ಯಸ್ತ್ರೀ ಕಾಳವ್ವೆ



ಸಿದ್ಧಬುದ್ಧಯ್ಯನವರ ಪುಣ್ಯಸ್ತ್ರೀ ಕಾಳವ್ವೆ
ಸಿದ್ಧಬುದ್ಧಯ್ಯನವರ ಧರ್ಮಪತ್ನಿ ಕಾಳವ್ವೆ. ಈಕೆಯ ಬಗೆಗಿನ ವೈಯಕ್ತಿಕ ವಿವರಗಳು ಹೆಚ್ಚು ಲಭ್ಯವಾಗಿಲ್ಲ. ಆದರೂ ಈಕೆ ಲಿಂಗ ವಿಹಿತರನ್ನು, ವ್ರತ ಭ್ರಷ್ಟರನ್ನು ದೂರ ಇಡಬೇಕೆಂದು ಲಿಂಗದ ಬಗ್ಗೆ ತನಗಿರುವ ನಿಷ್ಠೆಯನ್ನು ವ್ಯಕ್ತ ಪಡಿಸಿದ್ದಾಳೆ. ಈಕೆಯ ವಚನಗಳ ಅಂಕಿತ "ಭೀಮೇಶ್ವರ".

ವ್ರತಭ್ರಷ್ಟನ ಲಿಂಗ ಬಾಹ್ಯವ
ಕಂಡಡೆ ಸತ್ತ ನಾಯ, ಕಾಗೆಯ 
ಕಂಡಂತೆ ಅವರೊಡನೆ ನುಡಿಯಲಾಗದು
ಭೀಮೇಶ್ವರಾ!

ವರ್ಗ : ವಚನಕಾರರು
ವರ್ಗ : ವಚನಸಂಯೋಜನೆ
ಯಹೂದೀ ಪಂಚಾಂಗ

ಯಹೂದೀ ಪಂಚಾಂಗ ಅಥವಾ ಹಿಬ್ರೂ ಪಂಚಾಂಗವನ್ನು ಯಹೂದಿಗಳು ತಮ್ಮ ಧಾರ್ಮಿಕ ಅಚರಣೆಗಳಲ್ಲಿ ಬಳಸುತ್ತಾರೆ.ಇಸ್ರೇಲ್ ದೇಶದಲ್ಲಿ ಇದನ್ನು ಕೃಷಿಯ ಚಟುವಟಿಕೆಗಳಲ್ಲಿ ಮತ್ತು ಅಧಿಕೃತ ಪಂಚಾಂಗವನ್ನಾಗಿ ಬಳಸುತ್ತಿದ್ದರೂ ಈಗ ಬಳಕೆಯಲ್ಲಿರುವ ಗ್ರೆಗೋರಿಯನ್ ಪಂಚಾಂಗದಿಂದಾಗಿ ಇದರ ಬಳಕೆ ಕಡಿಮೆಯಾಗುತ್ತಿದೆ.

ಹಿಬ್ರೂ ಪಂಚಾಂಗದ ತಿಂಗಳುಗಳು

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Perpetual Hebrew / Civil Calendar
Jewish Calendar with Halachic times date converter and daf yomi yeshiva.co
The Jewish Controversy about Calendar Postponements
Jewish Calendar with Zmanim – Halachic times and date converter chabad.org
Jewish calendar  scientific explanation at the ನಾಸಾ web site
Karaite Holidays Karaite website
Hebrew Calendar  Dates and Holydays (Diaspora or Israel) for both the Traditional and the Rectified calendars
Hebrew – Gregorian Calendar with options
Bet Ha Bracha Hebrew Calendar 
Hebrew Calendar Science and Myths
Chelm.org's explaination of the Jewish calendar

ಕಾಲ
ಕೆಲ್ವಿನ್

ಕೆಲ್ವಿನ್ ಉಷ್ಣತೆಯ ಉಷ್ಣಗತೀಯ ಮಾನಕದಲ್ಲಿ ಅಂತರರಾಷ್ಟ್ರೀಯ ಏಕಮಾನ.ಏಳು ಮೂಲ ಏಕಮಾನಗಳಲ್ಲಿ ಇದೂ ಒಂದು.ಇದರ ಸಂಕೇತ K.ನಿರ್ದಿಷ್ಟ ಭೌತ ವೈಜ್ಞಾನಿಕ ಕಾರಣಗಳಿಗಾಗಿ -೨೭೩.೧೬ ಡಿಗ್ರಿ  ಸೆಲ್ಸಿಯಸ್ಸನ್ನು  ೦ ಕೆಲ್ವಿನ್ (೦K) ಎಂದು ಪರಿಗಣಿಸಲಾಗುತ್ತದೆ.ಈ ಎರಡೂ ಮಾನಕಗಳಲ್ಲಿಯೂ ಡಿಗ್ರಿಗಳ ನಡುವಿನ ಅಂತರ ಒಂದೇ.ಈ ಮಾನಕಕ್ಕೆ ಭೌತವಿಜ್ಞಾನಿ ಲಾರ್ಡ್ ಕೆಲ್ವಿನ್ ಗೌರವಾರ್ಥ ಕೆಲ್ವಿನ್ ಎಂದು ಹೆಸರಿಸಲಾಗಿದೆ.

ಬಾಹ್ಯ ಸಂಪರ್ಕಗಳು

ಭೌತಶಾಸ್ತ್ರ
ಉಷ್ಣ ಬಲವಿಜ್ಞಾನ
ಕರಗುವ ತಾಪಮಾನ

ಕರಗುವ ತಾಪಮಾನ (melting point)ಎಂದರೆ ಒಂದು ಘನ ವಸ್ತುವು ತನ್ನ ಸ್ಥಿತಿಯನ್ನು ಬದಲಿಸಿ ದ್ರವರೂಪಕ್ಕೆ ತಿರುಗಲು ಬೇಕಾಗುವ ತಾಪಮಾನ.ಈ ತಾಪಮಾನದಲ್ಲಿ ವಸ್ತುವಿನ ಘನ ಮತ್ತು ದ್ರವರೂಪಗಳು ಸಮತೋಲನದಲ್ಲಿರುತ್ತವೆ.ಕರಗುವ ತಾಪಮಾನವು ಒತ್ತಡವನ್ನು ಅನುಸರಿಸಿರುತ್ತದೆ.ಆದುದರಿಂದ ಕರಗುವ ತಾಪಮಾನವನ್ನು ಸೂಚಿಸುವಾಗ ಪ್ರಮಾಣೀಕೃತ ಉಷ್ಣಾಂಶವನ್ನು ಪರಿಗಣಿಸುತ್ತಾರೆ.ಇದರ ವಿರುದ್ಧ ಕ್ರಿಯೆ ಎಂದರೆ ವಸ್ತುವು ದ್ರವರೂಪದಿಂದ ಘನರೂಪಕ್ಕೆ ತಿರುಗುವ ತಾಪಮಾನವನ್ನು ಸ್ಪಟಿಕೀಕರಣ ತಾಪಮಾನ ಎಂದು ಕರೆಯುತ್ತಾರೆ.ಸಾಮಾನ್ಯವಾಗಿ ಹೆಚ್ಚಿನ ಘನವಸ್ತುಗಳ ಕರಗುವ ತಾಪಮಾನ ಮತ್ತು ಸ್ಪಟಿಕೀಕರಣ ತಾಪಮಾನ ಒಂದೇ ಆಗಿರುತ್ತದೆಯಾದರೂ ಕೆಲವು ವಸ್ತುಗಳಲ್ಲಿ ಇದು ಬೇರೆ ಬೇರೆಯಾಗಿರುತ್ತದೆ. ಉದಾಹರಣೆಗೆ ಪಾದರಸದ ಕರಗುವ ತಾಪಮಾನ ಮತ್ತು ಸ್ಪಟಿಕೀಕರಣ ತಾಪಮಾನ 234.32 ಕೆಲ್ವಿನ್ (−38.83 °Cಅಥವಾ   −37.89 °F) ಆದರೆ ಅಗರ್  85 °C (185 °F)ರಲ್ಲಿ ಕರಗಿದರೆ 31 °C to 40 °C (89.6 °F to 104 °F);ಉಷ್ಣತೆಯಲ್ಲಿ ಘನರೂಪಕ್ಕೆ ಬರುತ್ತದೆ.

ಬಾಹ್ಯ ಸಂಪರ್ಕಗಳು
 Melting and boiling point tables vol. 1 by Thomas Carnelley (Harrison, London, 1885–1887)
 Melting and boiling point tables vol. 2 by Thomas Carnelley (Harrison, London, 1885–1887)
 ONS melting point explorer  Over 10,000 Open Data melting points.

ಭೌತಶಾಸ್ತ್ರ
ವಿದ್ಯುದೃಣತ್ವ

ವಿದ್ಯುದೃಣತ್ವ ಅಥವಾ ವಿದ್ಯುತ್ ಋಣತೆ (Electronegetivity) ಎಂದರೆ ಎಲೆಕ್ಟ್ರಾನ್‍ಗಳನ್ನು ಉಳಿಸಿಕೊಳ್ಳಲು ಅಥವಾ ಪಡೆದುಕೊಳ್ಳಲು ಮತ್ತು ಋಣಾತ್ಮಕ ಅಯಾನ್‍ಗಳನ್ನು ರೂಪಿಸಲು ಪರಮಾಣುವೊಂದು ಹೊಂದಿರುವ ಸಾಪೇಕ್ಷ ಸಾಮರ್ಥ್ಯ.ಉದಾಹರಣೆ ಹ್ಯಾಲೋಜನ್.ಇದರ ಸಂಕೇತಾಕ್ಷರ 'χ'ಒಂದು ವಸ್ತುವಿನ ವಿದ್ಯುತ್ ಋಣತೆಯು ಅದರ ಪರಮಾಣು ಸಂಖ್ಯೆ ಮತ್ತು ಅದರ ವ್ಯಾಲೆನ್ಸ್ ಎಲೆಕ್ಟ್ರಾನ್‍ಗಳು ನ್ಯೂಕ್ಲಿಯಸ್‍ನಿಂದ ಹೊಂದಿರುವ ದೂರದಿಂದ   ಪರಿಣಾಮ ಹೊಂದುತ್ತದೆ.ವಿದ್ಯುತ್ ಋಣತೆಯ ಸಂಖ್ಯೆಯು ದೊಡ್ಡದಿದ್ದಷ್ಟು ಆ ವಸ್ತುವು ಇತರ ವಸ್ತುಗಳ ಎಲೆಕ್ಟ್ರಾನ್‍ಗಳನ್ನು ತನ್ನತ್ತ ಸೆಳೆದುಕೊಳ್ಳುವ ಕ್ರಿಯೆ ಹೆಚ್ಚುತ್ತದೆ.ಇದನ್ನು ಅಳತೆ ಮಾಡಲು ಯಾವುದೇ ನಿರ್ದಿಷ್ಟ ಮಾಪಕಗಳಿಲ್ಲದಿದ್ದರೂ ಹಲವಾರು ಅಂಶಗಳನ್ನು ಪರಿಗಣಿಸಿ ಇದನ್ನು "ಪೌಲಿಂಗ್ ಸ್ಕೇಲ್"ನ ಮೂಲಕ ನಿರೂಪಿಸಲಾಗುತ್ತಿದೆ. ವಿದ್ಯುತ್ ಋಣತೆಯ ವಿರುದ್ಧ ಕ್ರಿಯೆ ವಿದ್ಯುತ್ ಧನತೆ. ಇದು ಎಲೆಕ್ಟ್ರಾನ್‍ಗಳನ್ನು ದಾನಮಾಡಲು ವಸ್ತುವೊಂದು ಹೊಂದಿರುವ ಸಾಮರ್ಥ್ಯ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
WebElements, lists values of electronegativities by a number of different methods of calculation
Video explaining electronegativity 

ಭೌತಶಾಸ್ತ್ರ
ವಿದ್ಯುಚ್ಛಾಸ್ತ್ರ
ತಾಳ (ಸಂಗೀತ)

ತಾಳ (ಸಂಗೀತ)ವು ಭಾರತೀಯ ಸಂಗೀತ ಪದ್ಧತಿಯಲ್ಲಿ ಯಾವುದೇ ಸಂಯೋಜನೆಯ ಲಯವನ್ನು ಸೂಚಿಸುವ ಪದ. ಇದು ಪಾಶ್ಚಾತ್ಯ ಸಂಗೀತ ಪದ್ಧತಿಯ ಮೀಟರ್ ಪದಕ್ಕೆ ಹೆಚ್ಚು ಕಡಿಮೆ ಸಮಾನಾರ್ಧಕವಾಗಿದೆ. ಇದನ್ನು ತಾಳವಾದ್ಯಗಳಾದ ಮೃದಂಗ, ತಬಲಾ, ಖಂಜೀರ, ಘಟ ಮುಂತಾದ ವಾದ್ಯಗಳನ್ನು ಬಳಸಿ ನುಡಿಸಲಾಗುತ್ತದೆ. ಇದು ಸಂಗೀತಕ್ಕೆ ಅನುಗುಣವಾಗಿರುತ್ತದೆ.
 
'ಲಯ 
ಎರಡು ಮಾತ್ರೆ ಯಾ ನಡುವಿನ ಕಾಲಾವಕಾಶಕ್ಕೆ ಲಯ ಎನ್ನುತ್ತದೆ ಲಯದ ಸ್ಥಾನ ಸಂಗೀತದಲ್ಲಿ ಅತ್ಯಂತ ಮಹತ್ವದ ಪಾತ್ರ               

ವಿಲಂಬಿತ ಲಯ     
ಒಂದು ಮಾತ್ರೆ ಯಾ ಕಾಲಾವಧಿಯಲ್ಲಿ ಒಂದು ಲಯ ನುಡಿಸುವ ಕ್ರಿಯೆಗೆ ವಿಲಂಬಿತ ಲಯ ಎನ್ನುತ್ತಾರೆ

ದೃತಲಯ
ಒಂದು ಮಾತ್ರೆ ಯಾ ಕಾಲಾವಧಿಯಲ್ಲಿ ನಾಲ್ಕು ಅಕ್ಷರ ನುಡಿಸುವ ಕ್ರಿಯೆಗೆ ದೃತ ಲಯ ಎನ್ನುತ್ತಾರೆ

ಮದ್ಯ ಲಯ
ಒಂದು ಮಾತ್ರೆ ಯಾ ಕಾಲಾವಧಿಯಲ್ಲಿ ಎರಡು ಅಕ್ಷರ ನುಡಿಸುವ ಕ್ರಿಯೆಗೆ ಮದ್ಯ ಲಯ ಎನ್ನುತ್ತಾರೆ

ಸಮ್ 
ಯಾವುದೆ ತಾಳದಲ್ಲಿ ಮೊದಲನೆಯ ಮಾತ್ರೆಗೆ ಬಿವ ಪೆಟ್ಟಿಗೆ ಸಮ್ ಎನ್ನುವರು

ತಬಲ
ತಬಲ ಅಥವಾ ಪಖವಾಜ  ಮೇಲೆ ನುಡಿಸುವ ಅಕ್ಷರವನ್ನು ಬೋಲ್ ಎನ್ನುವರು.

ಕರ್ನಾಟಕ ಸಂಗೀತ
ಸಂಗೀತ
ಭಾರತೀಯ ಶಾಸ್ತ್ರೀಯ ಸಂಗೀತ
ಫಿಲಿಪ್ ಲೆನಾರ್ಡ್

ಫಿಲಿಪ್ ಲೆನಾರ್ಡ್ಅಥವಾ ಫಿಲಿಪ್ ಎಡ್ವರ್ಡ್ ಅಂಟೋನ್ ವಾನ್ ಲೆನಾರ್ಡ್ (7 ಜೂನ್ 1862 – 20 ಮೇ 1947)ಜರ್ಮನಿದೇಶದ ಭೌತಶಾಸ್ತ್ರಜ್ಞ.ಇವರಿಗೆ ಕ್ಯಾಥೋಡ್ ಕಿರಣಗಳ ಸಂಶೋಧನೆಗೆ ೧೯೦೫ರ ಭೌತಶಾಸ್ತ್ರ ನೋಬೆಲ್ ಪ್ರಶಸ್ತಿ ದೊರೆಯಿತು.ಇವನು ಅಡೋಲ್ಫ್ ಹಿಟ್ಲರ್ನ ಸಮರ್ಥಕನಾಗಿದ್ದು,ನಾಜಿ ಸಿದ್ಧಾಂತದ ಪ್ರತಿಪಾದಕನಾಗಿದ್ದನು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Nobel Foundation biography
 On Cathode Rays
 The Cathode Ray Tube site
 

ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ಭೌತವಿಜ್ಞಾನಿಗಳು
ಭೌತಶಾಸ್ತ್ರ
ವಿಜ್ಞಾನಿಗಳು
ಕೆಪ್ಲರ್-೪೫೨ಬಿ

ಕೆಪ್ಲರ್-೪೫೨ಬಿಯು ಒಂದು ಸೌರಾತೀತ ಗ್ರಹ.  ಇದು G-ವರ್ಗದ ಕೆಪ್ಲರ್-೪೫೨ ನಕ್ಷತ್ರವನ್ನು ಸುತ್ತುತ್ತದೆ.  ಕೆಪ್ಲರ್ ಎಂಬ ವ್ಯೋಮನೌಕೆಯ ದೂರದರ್ಶಕದ ಮೂಲಕ ಇದನ್ನು ಪತ್ತೆಹಚ್ಚಲಾಗಿದೆಯೆಂದು 23 July 2015ರಂದು ನಾಸಾ ಘೋಷಿಸಿತು. ಸೂರ್ಯನನ್ನು ಹೋಲುವ ಒಂದು ನಕ್ಷತ್ರದ ವಾಸಯೋಗ್ಯ ವಲಯದಲ್ಲಿ ಸುತ್ತುವ ಕಲ್ಲುಗುಡ್ಡಗಳನ್ನು ಹೊಂದಿರುವ ಸಂಭಾವ್ಯತೆ ಇರುವ ಹಾಗೂ ಭೂಮಿಗಿಂತ ಹೆಚ್ಚು ಭಾರ ಹೊಂದಿರುವವುಗಳಲ್ಲಿ  ಮೊಟ್ಟಮೊದಲಾಗಿ ಕಂಡುಹಿಡಿಯಲ್ಪಟ್ಟ ಗ್ರಹ ಇದು. ಭೂಮಿ ಸಾದೃಶ್ಯತೆಯ ಅನುಕ್ರಮಣಿಕೆಯಲ್ಲಿ ಇದು ಆರನೇ ಸ್ಥಾನ ಪಡೆದಿದೆ.

ಸೌರಮಂಡಲದಿಂದ ಸುಮಾರು ೧೪೦೦ ಜ್ಯೋತಿರ್ವಷಗಳಷ್ಟು ದೂರವಿರುವ ಈ ಗ್ರಹವನ್ನು ತಲುಪಲು ಗಂಟೆಗೆ ೫೯ ಸಾವಿರ ಕಿಲೋಮೀಟರು ವೇಗದಲ್ಲಿ (ನಾಸಾದ New Horizons ವ್ಯೋಮನೌಕೆಗಳ ವೇಗ) ಹೋದರೆ ೨೫.೯ ಮಿಲಿಯ ವರ್ಷಗಳು ಬೇಕು..

ಗುಣಲಕ್ಷಣಗಳು 
ತನ್ನ ನಕ್ಷತ್ರವನ್ನು ಸುತ್ತುವರಿಯಲು ಈ ಗ್ರಹವು ೩೮೫ ಭೂಮಿಯ ದಿನಗಳನ್ನು ತೆಗೆದುಕೊಳ್ಳುತ್ತದೆ. ಆದು ಭೂಮಿಗಿಂತ ೬೦% ದೊಡ್ಡದಾಗಿದೆ. ಪರಿಯೋಜಿತ (ಅಂದರೆ, ಈಗಿರುವ ಅಳೆಯುವ ಪದ್ಧತಿಗಳ ಪ್ರಕಾರ ಅನುಮಾನಿಸಿದ) ಗಾತ್ರದ ಪ್ರಕಾರ ೨೦೧೫ರ ವರೆಗೆ ಕಂಡುಹಿಡಿಯಲಾದ ಭೂಮಿಗಾತ್ರದ ಗ್ರಹಗಳಲ್ಲಿ ಇದು ಅತ್ಯಂತ ಚಿಕ್ಕದು.

ಟಿಪ್ಪಣಿಗಳು 

ಖಗೋಳಶಾಸ್ತ್ರ
ಗ್ರಹಗಳು
ಸೌರಾತೀತ ಗ್ರಹ

ಸೌರಾತೀತ ಗ್ರಹ ಅಂದರೆ ಸೂರ್ಯ, stellar remnant ಅಥವಾ brown dwarf ಗಳ ಹೊರತಾಗಿರುವ ಒಂದು ನಕ್ಷತ್ರವನ್ನು ಸುತ್ತುವ ಗ್ರಹ.

ಟಿಪ್ಪಣಿಗಳು
ಗೊಗ್ಗವ್ವೆ

ಗೊಗ್ಗವ್ವೆ ಬಾಲ್ಯದಿಂದಲೂ ವಿಶಿಷ್ಟ ಶಿವಭಕ್ತೆ. ಇವಳ ಜೀವನ ಒಂದು ಬಗೆಯ ಹೋರಾಟದಿಂದ ಕೂಡಿದೆ. ಹೆತ್ತವರು ಈಕೆಗೆ ವಿವಾಹ ಮಾಡಲು ಬಯಸಿದಾಗ, ಮದುವೆ ಬಗ್ಗೆ ಆಸಕ್ತಿ ಇರದ ಈಕೆ 'ಗೊಗ್ಗಳೇಶ್ವರ' ದೇಗುಲದಲ್ಲಿ ಅಡಗಿ ಕುಳಿತು ವಿವಾಹ ಆಗುವ ಸಂದರ್ಭವನ್ನು ತಪ್ಪಿಸಿಕೊಂಡ ಳಂತೆ. ಇವಳು ಗೊಗ್ಗಳೇಶ್ವರ ದೇವಾಲಯದಲ್ಲಿ ಧೂಪದ ಕಾಯಕ ಮಾಡುತ್ತಿದ್ದುದರಿಂದ ಈಕೆಯನ್ನು 'ಧೂಪದ ಗೊಗ್ಗವ್ವೆ'ಯೆಂದೂ ಕರೆಯುವರು. ಈಕೆಯ ವಚನಗಳ ಅಂಕಿತ 'ನಾಸ್ತಿನಾಥಾ'.
ಅನಲಕೊಂಡ ಭೋಗಕ್ಕೆ ಪರಿ ಪ್ರಕಾರವುಂಟೇ ?
ಶರಧಿಕೊಂಡ ಸಾಗರಕ್ಕೆ ಕುರುಹಿನ ತಲೆಯೇ ?
ಲಿಂಗ ಮುಟ್ಟಿದ ಅಂಗಕ್ಕೆ ಮತ್ತೆ 
ಪುಣ್ಯವುಂಟೇ ? ಹುಸಿ ನಾಸ್ತಿನಾಥಾ!

ಇವರು ರಚಿಸಿರುವ ಆರು ವಚನಗಳು ಲಭ್ಯವಿವೆ...
ವಚನ...
॥॥ಉದ್ದವನೇರುವದಕ್ಕೆ ಗದ್ದುಗೆಯಿಲ್ಲದೆ ಎಯ್ದಬಾರದು,
ಚಿದ್ರೋಪನರಿಯುವದಕ್ಕೆ,ಅರ್ಚನೆ,ಪೂಜೆ ನಿತ್ಯ ನಿಯಮವಿಲ್ಲದೆ ಕಾಣಬಾರದು.ಅದು ಸತ್ಯದಿಂದ ಮಾಡಿ,ಅಸತ್ಯವ ಮೆರೆದೆಡೆ ಅದೇ ಸತ್ಯವೆಂಬೆ ನಾಸ್ತಿನಾಥ॥॥

3ನೇ ವಚನ
॥॥ಗಂಡು ಮೋಹಿಸಿ,ಹೆಣ್ಣು ಹಿಡಿದೆಡೆ ಒಬ್ಬರ ಒಡವೆ ಎಂದರಿಯಬೇಕು.ಹೆಣ್ಣು ಮೊಹಿಸಿ,ಗಂಡು ಹಿಡಿದೆಡೆ ಉತ್ತರವಾವುದೆಂದರಿಯಬೇಕು.ಇ ಎರಡು ಉಭಯವ ಕಳೆದು ಸುಖಿ ತಾನಾಗಬಲ್ಲೆದು ನಾಸ್ತಿನಾಥನು ಪರಿಪೂರ್ಣನೆಂಬೆ॥॥

4 ನೇ ವಚನ

॥॥ಮಾರುತನಲ್ಲಿ ಬೆರೆದ ಗಂಧದಂತೆ,ಸುರತದಲ್ಲಿ ಬೆರೆದ ಸುಖದಂತೆ,ಮಚ್ಚಿನಲ್ಲಿ ಕೊಡುವ ಉಚಿತದಂತೆ ಭಕ್ತರಿಗದೆ ಹಾದಿಎಂಬೇ ನಾಸ್ತಿನಾಥ॥॥

5 ನೇ ವಚನ

॥॥ಭಕ್ತರು ಜಂಗಮರಲ್ಲಿ ಕಟ್ಟಿ ಹೋರಬೇಕೆ..
ಧೂಪದ ಹೊಗೆ ಎತ್ತೆ ಹೋದರು ಅದು ಸತ್ಯವೆಂಬೆ
ನಾಸ್ತಿನಾಥ॥॥

6 ನೇ ವಚನ 

॥॥ಮೊಲೆ ಮೂಡಿ ಬಂದೆಡೆ ಹೆಣ್ಣೆಂಬರು,
ಮಿಸೆ,ಕಾಸಿ ಬಂದೆಡೆ ಗಂಡೆಂಬರು ಇ ಎರಡು ಉಭಯವು ಹೆಣ್ಣೊ ಗಂಡೊ ಹುಸಿ ನಾಸ್ತಿನಾಥ॥॥

॥॥ ಗೊಗ್ಗವ್ವೆ ॥॥

ಇವರು ೧೨ನೇ ಶತಮಾನದ ವಚನಕಾರರಲ್ಲಿ ಒಬ್ಬರು. ಇವರು ಬಾಲ್ಯದಿಂದಲೆ ಶಿವನ ಆರಾಧಕರಾಗಿದ್ದರು. ಇವರು ಮೂಲತಃ ಕೇರಳ ರಾಜ್ಯದ ಅವಲೂರಿನವರು. ಇವರು ತಮ್ಮ ಮದುವೆಯ ವಯಸ್ಸಿಗೆ ಬಂದಾಗ ಮನೆಯವರು ಇವರ ಮದುವೆ ವಿಷಯದ ಪ್ರಸ್ತಾವನೆ ಇವರ ಮುಂದಿಟ್ಟರು. ಆದರೆ ಇವರಿಗೆ ಮದುವೆಯ ವೈವಾಹಿಕ ಜೀವನ ಆಸಕ್ತಿ ಇಲ್ಲದಿರುವ ಕಾರಣ
ಅವರೂರಿನ ಗೊಗ್ಗಳೇಶ್ವರ ದೇವಾಲಯದಲ್ಲಿ ಅಡಗಿ ಕುಳಿತಿದ್ದರಂತೆ.‌ ಮನೆಯವರು ಎಷ್ಟೇ ಕರೆದರು ಇವೆಲ್ಲವೂ ಬೇಡವೆಂದು ಆ ದೇವಾಲಯದಲ್ಲಿಯೇ ಶಿವನಿಗೆ ಪೂಜೆ ಕೈಂಕರ್ಯಗಳನ್ನು ಮಾಡತೊಡಗಿದರು. ಶಿವನಿಗೆ ದಿನಾಲು ಧೂಪ ಹಾಕುವ ಕಾಯಕವನ್ನು ಮಾಡುತಿದ್ದರಂತೆ. ಒಂದು ದಿನ ಸಾಕ್ಷಾತ್ ಪರಶಿವನೇ ಇವರನ್ನು ಪರೀಕ್ಷಿಸಲು ಬಂದಿದ್ದರಂತೆ. ಇವರ ಬಳಿ ಬಂದು ಕೈಲಾಸಕ್ಕೆ ಹೋಗುವ ದಾರಿಯನ್ನು ಕೇಳಿದ್ದರಂತೆ. ಇವರು ಗೊಗ್ಗವ್ವೆಯವರು ಶಿವನಿಗೆ ತಮ್ಮ ಧೂಪದ ಹೊಗೆಯ ಮೂಲಕ ಶಿವನಿಗೆ ಕೈಲಾಸದ ದಾರಿ ತೋರಿಸಿದರಂತೆ. ಹೀಗೆ ಮುಂದುವರಿದಂತೆ ಇತ್ತ ಕರ್ನಾಟಕದತ್ತ ಬಂದು ಅನುಭವ ಮಂಟಪದಲ್ಲಿ ಬಂದು ನೆಲೆಸಿದರಂತೆ. ಇವರು ಭಾಷೆ ಗಡಿಗೂ ಮೀರಿದ ಶಿವಶರಣೆಯಲ್ಲಿ ಒಬ್ಬರು. ಇಲ್ಲಿ ಕರ್ನಾಟಕಕ್ಕೆ ಬಂದು ಇಲ್ಲಿ ನೆಲೆಸಿ ಭಾಷೆ ಸಾಹಿತ್ಯವನ್ನು ಅರಿತು ವಚನಗಳನ್ನು ರಚಿಸಿದರೆಂದರೆ ಇವರ ಸಾಧನರ ಅಮೋಘ ಕೊಡುಗೆ.

      ವಿಶೇಷ.....
ಹೀಗೆ ಕಲ್ಯಾಣದ ಕ್ರಾಂತಿ ನಡೆದಾಗ ಎಲ್ಲ ಶಿವಶರಣೆಯರು ಚದುರಿ ಹೋದರು ಒಂದೊಂದು ಸ್ಥಳಕ್ಕೆ.
ಇವರು ಗೊಗ್ಗವ್ವೆಯವರು ಬಂದು ನೆಲೆಸಿದ್ದು.
ಕರ್ನಾಟಕದ ಬೀದರ ಜಿಲ್ಲೆಯ ಔರಾದ ತಾಲ್ಲೂಕಿನ ಧೂಪತಮಾಹಾಗಾಂವ ಎಂಬ ಗ್ರಾಮದಲ್ಲಿ ಈ ಊರಿಗೆ ಈ ಹೆಸರು ಬರಲು ಇವರೇ ಕಾರಣ ಇವರು ಧೂಪ ಉರಿಸುತಿದ್ದ ಕಾರಣ ಇದ್ದ ಹೆಸರನ್ನು ಬದಲಿಸಿ ಧೂಪತಮಾಹಾಗಂವ ಎಂದು ಮರುನಾಮಕರಣ ಮಾಡಿದ್ದರಂತೆ ಇ ಗ್ರಾಮಕ್ಕೆ ಉಲ್ಲೇಖವಿದೆ.

ಇವರು ಐಕ್ಯವಾದ ಸ್ಥಳದಲ್ಲಿ ಒಂದು ದೇವಾಲಯವು ನಿರ್ಮಾಣವಾಗಿದೆ. ಇವಾಗ ಮತ್ತೆ ಆ ದೇವಾಲಯದಲ್ಲಿ ಭವ್ಯವಾದ ತೋಟವನ್ನು ನಿರ್ಮಿಸಿದ್ದಾರೆ. ಇಲ್ಲಿ ಗೊಗ್ಗವ್ವೆ ಕೆರೆ ಎಂತಲೂ ಕೂಡ ಇದೆ.

ವಚನಕಾರರು
ವಚನಸಂಚಯ ಯೋಜನೆ
ಗಜೇಶ ಮಸಣಯ್ಯನವರ ಪುಣ್ಯಸ್ತ್ರೀ



ಗಜೇಶ ಮಸಣಯ್ಯನವರ ಪುಣ್ಯಸ್ತ್ರೀ 
ಗಜೇಶ ಮಸಣಯ್ಯ ಅಕಲಕೋಟೆ ತಾಲ್ಲೋಕಿನ ಕಂಜಿಗೆ ಗ್ರಾಮದ ನಿವಾಸಿ. ಬಸವಾದಿ ಶರಣರ ಸಮಕಾಲೀನ. ಈತನ ಪತ್ನಿಯೇ ಈ ಗೌಪ್ಯವಚನಕಾರ್ತಿ. ಇಂತಹ ಒಂದೆರಡು ಪ್ರಸಂಗಗಳು ವಚನ ಸಾಹಿತ್ಯಯುಗದಲ್ಲಿ ದಾಖಲಾಗಿವೆ. ಈಕೆಯ ೯ವಚನಗಳು ಹಸ್ತಪ್ರತಿಯಲ್ಲಿ ಲಭ್ಯವಾಗಿವೆ. ಅವೆಲ್ಲವೂ ಷಟ್ಸ್ಥಲಸಿದ್ದಾಂತದ ವಿವರಗಳನ್ನು, ಆತ್ಮಜ್ಞಾನದ ತಿಳುವಳಿಕೆಯನ್ನು ಒಳಗೊಂಡಿವೆ. ಈಕೆಯ ವಚನಗಳ ಅಂಕಿತ " ಮಸಣಯ್ಯ ಗಜೇಶಪ್ರಿಯ".
ಪರದಿಂದಲಾಯಿತು ಪರಶಕ್ತಿ
ಪರಶಕ್ತಿಯಿಂದಲೊದಗಿದ ಭೂತಂಗಳು
ಭೂತಂಗಳಿಂದಲೊದಗಿದ ಅಂಗ
ಅಂಗಕ್ಕಾದ ಕರಣೇಂದ್ರಿಯಂಗಳು
ಕರಣೇಂದ್ರಿಯಂಗಳಿಂದಲೊದಗಿದ ವಿಷಯಂಗಳು
ಆ ವಿಷಯಂಗಳ ಪರಮುಖಕ್ಕೆ  ತಾ ಶಕ್ತಿಯಾಗಿ
ಭೋಗಿಸಲ್ಪಡೆ ಆತ ನಿರ್ಲೇಪ ಮಸಣಯ್ಯ ಗಜೇಶಪ್ರಿಯ

ವಚನಕಾರರು
ವಚನಸಂಚಯ ಯೋಜನೆ
ಉಮ್ಮತ್ತಾಟ್

ಉಮ್ಮತ್ತಾಟ್ ಕರ್ನಾಟಕದ ಕೊಡಗು ಜಿಲ್ಲೆಯಲ್ಲಿ ಪ್ರಚಲಿತವಿರುವ ಒಂದು ಜಾನಪದ ನೃತ್ಯ.ಇದನ್ನು ಕೊಡವ ಮಹಿಳೆಯರು ಮಾಡುತ್ತಾರೆ.

ಪೌರಾಣಿಕ ಹಿನ್ನಲೆ
ಇದರ ಹಿನ್ನಲೆ ಹೀಗಿದೆ:ಸಮುದ್ರ ಮಥನದಲ್ಲಿ ಅಮೃತವು ಮೋಹಿನಿಯ ರೂಪದಲ್ಲಿದ್ದ ವಿಷ್ಣುವಿನ ಪಾಲಾಗುತ್ತದೆ.ಇದನ್ನೇ ಕೊಡವರು ಉಮ್ಮತ್ತಾಟ್ ರೂಪದಲ್ಲಿ ಪ್ರದರ್ಶಿಸುತ್ತಾರೆ.

ಪ್ರದರ್ಶನ
ಇದರಲ್ಲಿ ಒಬ್ಬಳು ಶೃಂಗಾರ ಮಾಡಿಕೊಂಡು ಮಧ್ಯೆ ಕಲಶವನ್ನು ಹಿಡಿದುಕೊಂಡು ನಿಂತಿದ್ದರೆ ಉಳಿದ ಮಹಿಳೆಯರು ಸುತ್ತಲೂ ತಿರುಗಿಕೊಂಡು ನೃತ್ಯ ಮಾಡುತ್ತಾರೆ. ಕಲಶವು ಕೊಡವರ ಕುಲದೈವ ಕಾವೇರಿಯ ಪ್ರತೀಕ.
ಕೊಡಗು ಜಿಲ್ಲೆಗೇ ಸೀಮಿತವಾದ ವಿಶಿಷ್ಟ ಕಲೆ `ಉಮ್ಮತ್ತಾಟ್’. ಪೌರಾಣಿಕ ಹಿನ್ನಲೆಯ ಈ ಕಲೆಯಲ್ಲಿ ಪಾಲುಗೊಳ್ಳುವವರೆಲ್ಲ ಮಹಿಳೆಯರೇ. ಸಮುದ್ರ ಮಥನ ಕಾಲದಲ್ಲಿ ವಿಷ್ಣು ಮೋಹಿನಿ ರೂಪ ತಾಳಿ ಉಮಾದೇವಿಯ ನಾನಾ ರೀತಿಯ ನೃತ್ಯಗಳಿಂದ ಸುರಾಸುರರ ಮನವೊಲಿಸಿ ಅವರನ್ನೆಲ್ಲ ಬೆರಗು ಮಾಡಿ ಅಮೃತವನ್ನು ಹಂಚಿದ ಸಂಕೇತವೇ `ಉಮ್ಮತ್ತಾಟ್’ ಎಂದು ಕೊಡವರ ನಂಬಿಕೆ.
 ‘ಉಮ್ಮತ್ತಾಟ್’ ದೈವೀ ಆರಾಧನೆಯ ಕಲೆ. ಅಂತೇ ಅದೊಂದು ಹವ್ಯಾಸಿ ಕಲೆಯೂ ಹೌದು. ಮಹಿಳೆಯರು ತಮ್ಮ ಸ್ವಸಂತೋಷಕ್ಕಾಗಿ ಸುಗ್ಗಿ ಮತ್ತು ವಸಂತ ಕಾಲದಲ್ಲಿ, ದೇವರ ಉತ್ಸವ ಮೊದಲಾದ ಸಮಾರಂಭಗಳಲ್ಲಿ ಕುಣಿದು ನಲಿಯುತ್ತಾರೆ. ಇತ್ತೀಚೆಗೆ ಉಮ್ಮತ್ತಾಟ್ ಹಾಡುಗಳಲ್ಲಿ ಸಮಕಾಲೀನ ವಿಷಯಗಳೆಲ್ಲ ಇರುತ್ತವೆ. ಈ ಕಲೆಯಲ್ಲಿ ಪಾಲುಕೊಳ್ಳುವರಲ್ಲಿ ಅವಿವಾಹಿತ ಯುವತಿಯರೇ ಹೆಚ್ಚು. ಮದುವೆಯಾದವರು ಸಂಕೋಚದಿಂದಾಗಿ ಪ್ರದರ್ಶನದಲ್ಲಿ ಸೇರಿಕೊಳ್ಳುವುದು ಕಡಮೆ.
 `ಉಮ್ಮತ್ತಾಟ್’ ಒಂದು ಸೌಮ್ಯ ಕಲೆ. ಕೊಡಗಿನ ಮಹಿಳೆಯರು ತಮ್ಮ ವಿಶಿಷ್ಟ ಉಡುಪು ಧರಿಸಿ ಷಷ್ಠಿ, ದೀಪಾವಳಿ, ಸಂಕ್ರಾಂತಿ, ಯುಗಾದಿ ಹಬ್ಬಗಳಲ್ಲಿ ಈ ಕಲೆಯನ್ನು ಪ್ರದರ್ಶಿಸುತ್ತಾರೆ. ತಲೆಗೆ ವಸ್ತ್ರ, ತುಂಬು ತೋಳಿನ ಜಾಕೆಟ್, ಹಿಂದಕ್ಕೆ ನೆರಿಗೆ ಬಿಟ್ಟು ಉಟ್ಟ ಸೀರೆ, ಮಂಗಳಕರವಾದ ಬಳೆ, ಮಣಿಮಾಲೆ, ಹಣೆಗೆ ಕುಂಕುಮದ ಬೊಟ್ಟು -ಇದು ಉಮ್ಮತ್ತಾಟ್ ಕಲಾವಿದೆಯರ ವೇಷ. ತಲೆಗೆ ಕಟ್ಟುವ ವಸ್ತ್ರಗಳು ಸಾಮಾನ್ಯವಾಗಿ ಕೆಂಪು ಬಣ್ಣದ್ದಿರುತ್ತವೆ.
 ಕಲಾವಿದೆಯರು ಮಧ್ಯಭಾಗದಲ್ಲಿ `ಕುತ್ತ ದೀಪ ತಳಿಯ ತಕ್ಕೆ ಬೊಳಕು ಮಡಗಿ’ ಅದರ ಸುತ್ತ ವೃತ್ತಾಕಾರದಲ್ಲಿ ಹಾಡಿಕೊಂಡು ಸುತ್ತುತ್ತಾರೆ. ಪ್ರತಿಯೊಬ್ಬ ಕಲಾವಿದೆಯೂ ಕೈಯಲ್ಲಿ ಕಂಚಿನ ತಾಳ ಹಿಡಿದಿರುತ್ತಾಳೆ. (ಕಂಚಿನ ಬಗ್ಗೆ ಅವರಿಗೆ ಪವಿತ್ರ ಭಾವನೆ. ಕೊಡವರಲ್ಲಿ ಗಂಡು ಮಗು ಹುಟ್ಟಿದರೆ ಅವನು ಶೂರ ಮತ್ತು ಧೀರನೆಂಬ ಸಂಕೇತಕ್ಕೆ ಗುಂಡು ಹಾರಿಸಿ ಸದ್ದು ಮಾಡಿದರೆ, ಹೆಣ್ಣು ಹುಟ್ಟಿದಾಗ ಕಂಚಿನ ಬಟ್ಟಲು ಬಡಿದು ಸದ್ದು ಮಾಡುತ್ತಾರೆ.
 ಕಂಚಿನ ದನಿ `ಓಂಕಾರ’ದ ಸ್ವರೂಪವಾದ್ದರಿಂದ ಅದು ಕುಲದೇವಿಯ ಆರಾಧನೆಯ ಸಂಕೇತವೆಂದು ಅವರ ನಂಬಿಕೆ. ಉಮ್ಮತ್ತಾಟ್ ಕೊಡವರ ಕುಲದೇವತೆ ಕಾವೇರಮ್ಮನ ಆರಾಧನೆಯೂ ಹೌದೆಂದು ಅವರು ಹೇಳುತ್ತಾರೆ) ಉಮ್ಮತ್ತಾಟ್‌ದಲ್ಲಿ ಜೋಡಿಗೂಡುವಂತೆ ಎಷ್ಟು ಜನರಾದರೂ ಭಾಗವಹಿಸಬಹುದು. ಹಾಡು ಹೇಳಿಕೊಡುವವರು ಪ್ರತ್ಯೇಕವಾಗಿ ಒಂದು ಕಡೆ ನಿಂತು ಪೌರಾಣಿಕ ಪ್ರಸಂಗಗಳೇ ಅಲ್ಲದೆ ಕಾವೇರಿಯ ವರ್ಣನೆ ಕುರಿತು ನೂರಾರು ಹಾಡು ಹೇಳುತ್ತಾರೆ.
 ಆಗ ದೀಪದ ಸುತ್ತ ನಿಂತ ಕಲಾವಿದೆಯರು ಆ ಹಾಡನ್ನು ಪುನರುಚ್ಚರಿಸುತ್ತಾ ತಾಳ ಹಾಕಿಕೊಂಡು ಸುತ್ತುತ್ತಾರೆ. ಪ್ರತಿ ಹಾಡಿಗೂ ಅವರು ಸುತ್ತುವ, ತಾಳ ಹಾಕುವ ಮತ್ತು ಕುಣಿಯುವ ಗತ್ತು ಭಂಗಿಗಳು ವ್ಯತ್ಯಾಸಗೊಳ್ಳುತ್ತವೆ. ಒಮ್ಮೆ ತಮ್ಮಷ್ಟಕ್ಕೆ ತಾವೇ ತಾಳ ಹಾಕಿದರೆ, ಇನ್ನೊಮ್ಮೆ ಇಬ್ಬಿಬ್ಬರು ಎದುರಾಗಿ ತಾಳ ಕೊಡುತ್ತಾರೆ. ಮತ್ತೊಮ್ಮೆ ಎಡಕ್ಕೊಮ್ಮೆ ಬಲಕ್ಕೊಮ್ಮೆ ತಿರುಗಿ ಎದುರು ಬದುರು ತಾಳ ಕೊಡುತ್ತಾರೆ.
 ತಾಳ ಹಾಕಿಕೊಂಡು ಹಾಡುತ್ತಾರೆ. ಯಾವ ಭಂಗಿಯಲ್ಲಿದ್ದರೂ ವೃತ್ತಚಲನೆ ನಿಧಾನವಾಗಿ ಸಾಗುತ್ತಲೇ ಇರುತ್ತದೆ. ತಾಳದ ಗತ್ತು ಮಾತ್ರ ಎಲ್ಲೂ ಕುಂಠಿತವಾಗುವುದಿಲ್ಲ. ತಾಳದ ಗತಿ ತ್ವರಿತವಾದಾಗ ಮಾತ್ರ ಕಲಾವಿದರ ಚಲನೆಯೂ ತ್ವರಿತಗೊಂಡು ಪ್ರದರ್ಶನ ಕಳೆಗೂಡುತ್ತದೆ. ಉಮ್ಮತ್ತಾಟ್ ಹಾಡುಗಳಲ್ಲಿ ಕಾವೇರಿಯ ಸ್ತುತಿಗೀತೆಗಳೇ ಹೆಚ್ಚು. ಅಂತಹ ಒಂದು ಸ್ತುತಿಯ ನಾಲ್ಕು ಸಾಲುಗಳು ಹೀಗಿವೆ:
“ಕಾವೇರಮ್ಮ ದೇವಿ ತಾಯಿ ಕಾಪಾಡೆಂಗಳಾ,
ಭಾವ ಬಟ್ಟೆ ಕಾಟಿ ತಂದ್ ಚಾಕ್ ದೇವಿ ನೀ,
ದತ್ತ್ ಮೋವಳಾಯಿತ್ ನೀ ಬ್ರಹ ದೇವಂಗೇ,
ಗೊತ್ತಿಲ್ಲತೆ ಅಗಸ್ತ್ಯ ಋಷಿ ಬುಟ್ ಪೊರಟಯಾ.”
ಹೀಗೆ ಹೇಳಿಕೊಂಡು ನಿಧಾನವಾಗಿ ಕಲಾವಿದೆಯರು ಚಲಿಸುತ್ತಿದ್ದರೆ, ಕಾವೇರಿ ನದಿಯ ಗಂಭೀರ ಗಮನದ ಸಂಕೇತವೋ ಎಂದೆನಿಸುತ್ತದೆ!

ಉಲ್ಲೇಖಗಳು

ಜಾನಪದ
ಗ್ಯಾಬ್ರಿಯಲ್ ಲಿಪ್‍ಮ್ಯಾನ್

ಗ್ಯಾಬ್ರಿಯಲ್ ಲಿಪ್‍ಮ್ಯಾನ್ ಅಥವಾ ಜೊನಾಸ್ ಫರ್ಡಿನಾಂಡ್ ಗ್ಯಾಬ್ರಿಯಲ್ ಲಿಪ್‍ಮ್ಯಾನ್  (16 ಆಗಸ್ಟ್ 1845 – 13 ಜುಲೈ 1921)೧೯೦೮ರ ಸಾಲಿನ ಭೌತಶಾಸ್ತ್ರದಲ್ಲಿ ನೋಬೆಲ್ ಪ್ರಶಸ್ತಿಗಳಿಸಿದವರು. ಇವರ ಬೆಳಕಿನ ತರಂಗಾಂತರಗಳಿಂದ ಛಾಯಾಚಿತ್ರೀಯವಾಗಿ ಬಣ್ಣಗಳನ್ನು ಪಡೆಯುವ ವಿಧಾನಕ್ಕೆ ನೋಬೆಲ್ ಪ್ರಶಸ್ತಿ ದೊರೆತಿದೆ. ಇವರು ಫ್ರಾನ್ಸ್ ದೇಶದ ಪ್ರಜೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Nobel Foundation
 Gabriel Lippmann in Jewish Encyclopedia
 Centre de Recherche Public - Gabriel Lippmann 

ಭೌತವಿಜ್ಞಾನಿಗಳು
ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ವಿಜ್ಞಾನಿಗಳು
ಕಾರ್ಲ್ ಫರ್ಡಿನಾಂಡ್ ಬ್ರೌನ್

ಕಾರ್ಲ್ ಫರ್ಡಿನಾಂಡ್ ಬ್ರೌನ್(೬ ಜೂನ್ ೧೮೫೦ – ೨೦ ಎಪ್ರಿಲ್ ೧೯೧೮)ಜರ್ಮನ್ ಸಂಶೋಧಕ,ಭೌತಶಾಸ್ತ್ರಜ್ಞ ಹಾಗೂ ನೋಬೆಲ್ ಪ್ರಶಸ್ತಿ ವಿಜೇತ.ರೇಡಿಯೋ ಹಾಗೂ ದೂರದರ್ಶನ ಕ್ಷೇತ್ರದಲ್ಲಿ ಇವರ ಸಂಶೋಧನೆಗಳಿಗಾಗಿ ೧೯೦೯ರ ಸಾಲಿನ ಭೌತಶಾಸ್ತ್ರ ನೋಬೆಲ್ ಪ್ರಶಸ್ತಿಯನ್ನು ಮಾರ್ಕೋನಿಯವರೊಂದಿಗೆ ನೀಡಲಾಯಿತು.

ಬಾಹ್ಯ ಸಂಪರ್ಕಗಳು
 "Ferdinand Braun – Biography ".  Nobel Lectures. Physics 1901-1921, Elsevier Publishing Company, Amsterdam, 1967.
  Naughton, Russell, "Karl Ferdinand Braun, Dr : 1850 - 1918".
 "Karl Ferdinand Braun  ".  Biographies of Famous Electrochemists and Physicists Contributed to Understanding of Electricity.
 "Karl Ferdinand Braun, 1850-1918". (German) (English  translation)
 The Ferdinand-Braun-Institut fuer Hoechstfrequenztechnik Berlin, Germany
 Alfred Thomas Story A Story of Wireless Telegraphy. D. Appleton and company 1904

ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ಭೌತವಿಜ್ಞಾನಿಗಳು
ವಿಜ್ಞಾನಿಗಳು
ಮೇಯನೇಸ್

ಮೇಯನೇಸ್ ಹಲವುವೇಳೆ ಒಂದು ವ್ಯಂಜನ ಪದಾರ್ಥವಾಗಿ ಬಳಸಲಾಗುವ ಒಂದು ದಟ್ಟವಾದ, ಕೆನೆಯಂಥ ಸಾಸ್. ಅದು ಇತರ ಮೂಲಿಕಗಳು ಹಾಗೂ ಸಂಬಾರ ಪದಾರ್ಥಗಳ ಜೊತೆಗೆ ಅಲಂಕರಣದ ಅನೇಕೆ ಆಯ್ಕೆಗಳಿರುವ, ಎಣ್ಣೆ, ಮೊಟ್ಟೆಯ ಜನೆ ಮತ್ತು ವಿನಿಗರ್ ಅಥವಾ ನಿಂಬೆರಸದ ಒಂದು ಸ್ಥಿರ ಇಮಲ್ಷನ್. ಮೊಟ್ಟೆಯ ಜನೆಯಲ್ಲಿನ ಲೆಸಥಿನ್ ಒಂದು ಇಮಲ್ಸಫ಼ೈಯರ್ ಆಗಿ ಕಾರ್ಯ ನಿರ್ವಹಿಸುತ್ತದೆ.

ಅಹಾರ ಪದಾರ್ಥಗಳು
ಆಲಿವ್ ಎಣ್ಣೆ

ಆಲಿವ್ ಎಣ್ಣೆಯು ಮೆಡಿಟರೇನಿಯನ್ ಜಲಾನಯನ ಪ್ರದೇಶದ ಒಂದು ಸಾಂಪ್ರದಾಯಿಕ ಮರ ಬೆಳೆಯಾದ ಆಲಿವ್‍ನಿಂದ (ಓಲಿಯಾ ಎವ್ರೊಪೇಯಾದ ಹಣ್ಣು; ಓಲಿಯೇಸಿಯಿ ಕುಟುಂಬ) ಪಡೆಯಲಾದ ಒಂದು ಕೊಬ್ಬು. ಈ ಎಣ್ಣೆಯನ್ನು ಇಡಿಯಾದ ಆಲಿವ್‍ಗಳನ್ನು ಒತ್ತಿ ಉತ್ಪಾದಿಸಲಾಗುತ್ತದೆ ಮತ್ತು ಸಾಮಾನ್ಯವಾಗಿ ಅಡುಗೆ, ಸೌಂದರ್ಯವರ್ಧಕಗಳು, ಔಷಧ ವಸ್ತುಗಳು, ಮತ್ತು ಸಾಬೂನುಗಳಲ್ಲಿ, ಹಾಗೂ ಸಾಂಪ್ರದಾಯಿಕ ಎಣ್ಣೆ ದೀಪಗಳಿಗಾಗಿ ಒಂದು ಇಂಧನವಾಗಿ ಬಳಸಲಾಗುತ್ತದೆ. ಆಲಿವ್ ಎಣ್ಣೆಯನ್ನು ವಿಶ್ವದಾದ್ಯಂತ ಬಳಸಲಾಗುತ್ತದೆ ಮತ್ತು ಹಲವುವೇಳೆ ಇದನ್ನು ಮೆಡಿಟರೇನಿಯನ್ ದೇಶಗಳಿಗೆ ಸಂಬಂಧಿಸಲಾಗುತ್ತದೆ.
ಅಡುಗೆ ಎಣ್ಣೆಗಳು

ಇವುಗಳನ್ನೂ ನೋಡಿ 
 ಶೇಂಗಾ ಎಣ್ಣೆ
ವಿಲ್‍ಹೆಲ್ಮ್ ವೀನ್

ವಿಲ್‍ಹೆಲ್ಮ್ ವೀನ್(೧೩ ಜನವರಿ ೧೮೬೪ – ೩೦ ಅಗಸ್ಟ್ ೧೯೨೮)ಜರ್ಮನಿಯ ಭೌತವಿಜ್ಞಾನಿ. ಇವರಿಗೆ ಶಾಖದ ವಿಕಿರಣದ ಬಗೆಗಿನ ಸಿದ್ಧಾಂತಗಳಿಗಾಗಿ ೧೯೧೧ರ ಸಾಲಿನ ನೋಬೆಲ್ ಪ್ರಶಸ್ತಿ ದೊರೆತಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Wilhelm Wien

ಭೌತವಿಜ್ಞಾನಿಗಳು
ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ನೀಲ್ಸ್ ಗುಸ್ತಾಫ್ ಡಾಲೆನ್

ನೀಲ್ಸ್ ಗುಸ್ತಾಫ್ ಡಾಲೆನ್ (೩೦ ನವೆಂಬರ್  ೧೮೬೯ –೯ ಡಿಸೆಂಬರ್ ೧೯೩೭) ಸ್ವೀಡನ್ ದೇಶದ ಭೌತವಿಜ್ಞಾನಿ,ಉದ್ಯಮಿ.ಇವರು ಪ್ರಸಿದ್ಧವಾದ ಎಜಿಎ ಕಂಪನಿಯನ್ನು ಸ್ಥಾಪಿಸಿದವರು.ಇವರಿಗೆ ೧೯೧೨ರ ಭೌತವಿಜ್ಞಾನದ ನೋಬೆಲ್ ಪ್ರಶಸ್ತಿಯನ್ನು ಇವರ ಸ್ವಯಂಚಾಲಿತ ನಿಯಂತ್ರಕಗಳ ಅಭಿವೃದ್ಧಿಗಾಗಿ ನೀಡಲಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
nobelprize.org: Gustaf Dalén biography
 Gustaf Dalén biography  from the AGA corporation
  The Dalén Museum, a museum in Stenstorp celebrating Dalén

ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ವಿಜ್ಞಾನಿಗಳು
ಹೀಕ್ ಕಮೆರ್ಲಿಂಗ್ ಒನ್ನೆಸ್

ಹೀಕ್ ಕಮೆರ್ಲಿಂಗ್ ಒನ್ನೆಸ್ ೨೧ ಸೆಪ್ಟೆಂಬರ್ ೧೮೫೩ – ೨೧ ಫೆಬ್ರುವರಿ ೧೯೨೬) ನೆದರ್‍ಲ್ಯಾಂಡ್ದೇಶದ ಭೌತಶಾಸ್ತ್ರಜ್ಞ ಹಾಗೂ ನೋಬೆಲ್ ಪ್ರಶಸ್ತಿಪಡೆದ ವಿಜ್ಞಾನಿ.ಅಧಿವಾಹಕತೆ(superconductivity)ಯ ಪರಿಶೋಧನೆಗಾಗಿ ಇವರಿಗೆ ೧೯೧೩ನೆಯ ಸಾಲಿನ ಭೌತಶಾಸ್ತ್ರ ನೋಬೆಲ್ ಪ್ರಶಸ್ತಿಯನ್ನು ನೀಡಲಾಯಿತು.

ಬಾಲ್ಯ ಮತ್ತು ಜೀವನ
ಹುಟ್ಟಿದ್ದು ಹಾಲೆಂಡಿನ ಗ್ರ್ಯೂನಿಂಗೆನ್ ನಗರದಲ್ಲಿ, 1853 ಸೆಪ್ಟೆಂಬರ್ 21ರಂದು. ಅಲ್ಲೇ ಬೆಳೆದು ಭೌತವಿಜ್ಞಾನ ಮತ್ತು ಗಣಿತ ವಿಜ್ಞಾನಗಳನ್ನು ಓದಿದ. 1871ರಂದು ಜರ್ಮನಿಯ ಹೈಡೆಲ್ ಬರ್ಗ್ ನಗರಕ್ಕೆ ಹೋಗಿ ಬುನ್ಸೆನ್ ಮತ್ತು ಕಿರ್ಕಾಫರೊಂದಿಗೆ ಓದಿ ಮತ್ತೆ ಗ್ರ್ಯೂನಿಂಗಿಗೆ ಹಿಂತಿರುಗಿ ಅಲ್ಲಿ 1879ರಂದು ಡಾಕ್ಟೊರೇಟನ್ನು ಪಡೆದ.

ವೃತ್ತಿ ಜೀವನ ಮತ್ತು ಸಂಶೋಧನೆಗಳು
ಅನಂತರ ಹಾಲೆಂಡಿನ ಲೈಡನ್ ವಿಶ್ವವಿದ್ಯಾನಿಲಯದಲ್ಲಿ ಪ್ರಾಯೋಗಿಕ ಭೌತವಿಜ್ಞಾನದ ಪ್ರಾಧ್ಯಾಪಕನಾಗಿ(1882-1923) ಸಾಯುವುದಕ್ಕೆ ಕೆಲವು ವರ್ಷ ಮುಂಚಿನವರೆಗೂ ಇದ್ದ. ಅಲ್ಲಿ 1894ರಂದು ಉಪಕರಣಗಳಿಂದ ಸಜ್ಜಿತವಾದ ಒಂದು ಪ್ರಯೋಗಶಾಲೆಯನ್ನು ಸ್ಥಾಪಿಸಿ ದ್ರವ ಮತ್ತು ಅನಿಲಗಳ ಮೇಲೆ ಒತ್ತಡದ ಮತ್ತು ಅಲ್ಪತಾಪದ ಪರಿಣಾಮಗಳನ್ನು ಕಂಡುಹಿಡಿಯಲು ಪ್ರಾರಂಭಿಸಿದ ನೋಡಿ-(ಅಲ್ಪತಾಪ ಮತ್ತು ಅತಿವಾಹಕತ್ವ). ಇದರ ಫಲವಾಗಿ 1908ರಂದು ಹೀಲಿಯಂ ಅನಿಲವನ್ನು ದ್ರವೀಕರಿಸಿದ (ನೋಡಿ-ಅನಿಲ ದ್ರವೀಕರಣ) ಮತ್ತು 269ಲಿ ಸೆಂ. ಅಥವಾ 1ಲಿ ಏ ತಾಪವನ್ನು ಉಂಟುಮಾಡಿದ. ಇಂಥ ಅಲ್ಪತಾಪದಲ್ಲಿ ಲೋಹಗಳ ಮೇಲೆ ಪ್ರಯೋಗಗಳನ್ನು ನಡೆಸಿ ಅತಿವಾಹಕತ್ವವನ್ನು ಕಂಡುಹಿಡಿದ.

ಪ್ರಶಸ್ತಿಗಳು
ಈ ರೀತಿ ಓನ್ಸ್‌ ನಡೆಸಿದ ಅತ್ಯುತ್ತಮ ಅಲ್ಪತಾಪ ಭೌತವಿಜ್ಞಾನದ ಪ್ರಯೋಗಗಳಿಗಾಗಿ ಮತ್ತು ಹೀಲಿಯಂ ಅನಿಲವನ್ನು ದ್ರವೀಕರಿಸಿದ್ದಕ್ಕಾಗಿ ಅವನಿಗೆ 1913ರಂದು ಭೌತವಿಜ್ಞಾನದ ನೊಬೆಲ್ ಪಾರಿತೋಷಕವನ್ನು ಕೊಡಲಾಯಿತು. ಓನ್ಸ್‌ ಭೌತವಿಜ್ಞಾನದ ವಿಷಯಗಳ ಮೇಲೆ ಅನೇಕ ಪುಸ್ತಕಗಳನ್ನು ಬರೆದಿದ್ದಾನೆ.

ನಿಧನ
1926 ಫೆಬ್ರವರಿ 21ನೆಯ ತಾರೀಖು ಲೈಡನ್ ನಗರದಲ್ಲಿ ಈತ ಅಸುನೀಗಿದ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Nobel Prize, Physics 1913—official site.
About Heike Kamerlingh Onnes, Nobel-winners.com.
 J. van den Handel, Kamerlingh Onnes, Heike (1853–1926), in Biografisch Woordenboek van Nederland. (In Dutch).
 Leiden University historical web site
 Correspondence with James Dewar, the main competitor in the race to liquid helium.
 Communications from the Kamerlingh Onnes Laboratory (1885–1898).
 Ph.D. students of Kamerlingh Onnes (1885-1924).

ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ವಿಜ್ಞಾನಿಗಳು
ರಾಸ್‍ಬೆರಿ

ರಾಸ್‍ಬೆರಿ ಗುಲಾಬಿ ಕುಟುಂಬದ ರೂಬಸ್ ಜಾತಿಯಲ್ಲಿನ ಬಹುಸಂಖ್ಯೆಯ ಸಸ್ಯ ಪ್ರಜಾತಿಗಳ ತಿನ್ನಲರ್ಹ ಹಣ್ಣು, ಇದರಲ್ಲಿ ಬಹುತೇಕ ಹಣ್ಣುಗಳು ಉಪಜಾತಿ ಇಡೇಯೊಬೇಟಸ್‍ನಲ್ಲಿವೆ; ಈ ಹೆಸರು ಈ ಸಸ್ಯಗಳಿಗೂ ಅನ್ವಯಿಸುತ್ತದೆ. ರಾಸ್‍ಬೆರಿಗಳು ಮರದಂಥ ಕಾಂಡಗಳನ್ನು ಹೊಂದಿದ್ದು ಬಹುವಾರ್ಷಿಕವಾಗಿವೆ. ರಾಸ್‍ಬೆರಿಗಳು ಒಂದು ಪ್ರಮುಖ ವಾಣಿಜ್ಯ ಹಣ್ಣು ಬೆಳೆಯಾಗಿವೆ, ಮತ್ತು ವಿಶ್ವದ ಎಲ್ಲ ಸಮಶೀತೋಷ್ಣ ಪ್ರದೇಶಗಳಲ್ಲಿ ವ್ಯಾಪಕವಾಗಿ ಬೆಳೆಸಲಾಗುತ್ತವೆ.
ರಾಸ್ ಬೆರಿಯುನ್ನು ವಾಣಿಜ್ಯ ಬೆಳೆಯೆಂದು ಕರೆಯಲಾಗುತ್ತದೆ.ಇದನ್ನು ಬೇಸಿಗೆಯ ಮಧ್ಯದಲ್ಲಿ ಬೆಳೆಯಲಾಗುತ್ತದೆ.ಒಂದು ರಾಸ್ ಬೆರಿ ೩-೫ ಗ್ರಾಂ ತೂಕವಿರುತ್ತದೆ.ಇದನ್ನು ೧೦೦೦ ಡ್ರ್ಯುಪ್ಲೆಟ್ಸ್ ನಿಂದ ಕೂಡಿರುತ್ತದೆ.ಪ್ರತಿಯೊಂದು ಹಣ್ಣಿನಲ್ಲು ರಸವತ್ತಾದ ತಿರುಳು ಹಾಗು ಬೀಜಗಳನ್ನು ಹೊಂದಿರುತ್ತದೆ.

ವಿವಿಧ ರೀತಿಯ ರಾಸ್‍ಬೆರಿ ಹಣ್ಣುಗಳು
 ಕೆಂಪು ರಾಸ್‍ಬೆರಿ
 ಕಪ್ಪು ರಾಸ್‍ಬೆರಿ
 ನೇರಳೆ ಬಣ್ಣದ ರಾಸ್‍ಬೆರಿ - ಇವುಗಳನ್ನು ಕೆಂಪು ಮತ್ತು ಕಪ್ಪು ರಾಸ್‍ಬೆರಿ ತಳಿಗಳ ಸಂಕರೀಕರಣದಿಂದ ತಯಾರಿಸಲಾಗುತ್ತದೆ.ಕೆಲವೊಮ್ಮೆ ಕೆಂಪು ಮತ್ತು ಕಪ್ಪು ರಾಸ್‍ಬೆರಿ ಬೆಳೆಯುವಂತಹ ಕಾಡುಗಳಲ್ಲಿ ನೈಸರ್ಗಿಕವಾಗಿಯೂ ದೊರೆಯುತ್ತವೆ.
 ನೀಲಿ ರಾಸ್‍ಬೆರಿ

ಹಣ್ಣುಗಳು
ಕೇಲ್

ಕೇಲ್ ಹಸಿರು ಅಥವಾ ನೇರಳೆ ಎಲೆಗಳಿರುವ, ಮತ್ತು ಮಧ್ಯದ ಎಲೆಗಳು ಶಿರವನ್ನು ರೂಪಿಸದ, ಬ್ರ್ಯಾಸಿಕಾ ಓಲರೇಸಿಯಾ ಸಸ್ಯ ಪ್ರಜಾತಿಯ ಒಂದು ತರಕಾರಿ. ಇದು ತರಕಾರಿಗಳ ಬಹುತೇಕ ದೇಶೀಕರಿಸಿದ ರೂಪಗಳಿಗಿಂತ ಕಾಡು ಎಲೆಕೋಸಿಗೆ ನಿಕಟವಾಗಿದೆ ಎಂದು ಪರಿಗಣಿಸಲಾಗುತ್ತದೆ. ಕೆಲವು ವಿಧಗಳು ಆರರಿಂದ ಏಳು ಅಡಿ ಎತ್ತರ ಮುಟ್ಟಬಹುದು; ಇತರ ವಿಧಗಳು ಒತ್ತಾಗಿರುತ್ತವೆ ಹಾಗೂ ಸಮಪಾರ್ಶ್ವವಾಗಿರುತ್ತವೆ ಮತ್ತು ತಿನ್ನಲು ಉತ್ತಮ ಗುಣಮಟ್ಟದ್ದಾಗಿರುತ್ತವೆ.

ತರಕಾರಿಗಳು
ಪದ್ಮಪಾಣಿ

ಡಾ. ಕೆ.ಎನ್.ಗಣೇಶಯ್ಯರವರು ಬರೆದ ರೋಚಕಸಣ್ಣಕತೆಗಳ ಸಂಗ್ರಹ. ಇದರಲ್ಲಿ ಭಾರತದ ಇತಿಹಾಸದಲ್ಲಿ ಜರುಗಿದ ಮಹತ್ವದ ಸಂಗತಿಗಳ ಒಳಗಿನ ರಹಸ್ಯ ಅಥವಾ ಹೆಚ್ಚು ಪ್ರಚಲಿತದಲ್ಲಿರದ ವಿಚಾರಗಳನ್ನು ಪ್ರಸ್ತಾಪಿಸಲಾಗಿದೆ. ವಿಧ್ಯಾರ್ಧಿಗಳಿಗೆ ಇದು ಒಂದು ಉಪಯುಕ್ತ ಪುಸ್ತಕವಾಗಿದ್ದು, ಹೆಚ್ಚು ಓದಲು ಮಹತ್ವದ ಕೊಂಡಿಗಳನ್ನು ಕೊಡಲಾಗಿದೆ.

ಪುಸ್ತಕಗಳು
ಪಲ್ಗಾಡಿಯಮ್

ಪಲ್ಲಾಡಿಯಂ ಅನ್ನು ವಿಲಿಯಂ ಹೈಡೆಮೊ ಲ್ಲಾಸ್ಟನ್ ಎಂಬುವವರು ೧೮೦೩ರಲ್ಲಿ ಕಂಡುಹಿಡಿದರು. ಅದು ಹೊಳಪಿನ ಬೆಳ್ಳಿಯ ಬಿಳುಪು ಬಣ್ಣದ ಲೋಹ. ಅದರ ಚಿಹ್ನೆ ಪಿಡಿ(Pd) ಮತ್ತು ಪರಮಾಣು ಸಂಖ್ಯೆ ೪೬. ಪಲ್ಲಾಡಿಯಂ ಎಂಬುದು ಗ್ರೀಕ್ ಪದ. ಪಲ್ಲಾಡಿಯಂ , ಪ್ಲಾಟಿನಂ,  ರ್‍ಓಡಿಯಂ, ರುಥೇನಿಯಂ, ಇರಿಡಿಯಂ ಮತ್ತು ಆಸ್ಮಿಯಂ, ಇವುಗಳನ್ನು ಪ್ಲಾಟಿನಂ ಗುಂಪು ಲೋಹಗಳು(PGMs) ಎಂದು ಕರೆಯಲಾಗುತ್ತದೆ. ಈ ಎಲ್ಲಾ ಲೋಹಗಳ ರಾಸಾಯನಿಕ ಗುಣಲಕ್ಷಣಗಳು ಸಾಮಾನ್ಯ ಆದರೆ ಪಲ್ಲಾಡಿಯಂನ ಕರಗುವ ಬಿಂದು ಅವುಗಳ ಹೋಲಿಕೆಯಲ್ಲಿ ಕಡಿಮೆ.

ಗುಣಲಕ್ಷಣಗಳು:
ಪಲ್ಲಾಡಿಯಂ ಗುಂಪು ೧೦ಕ್ಕೆ ಸೇರಿದ ಲೋಹ. ಗುಂಪು ೧೦ರ ಇತರ ಅಂಶಗಳಾದ ನಯೋಬಿಯಂ(೪೧), ರುಥೇನಿಯಂ(೪೪) ಮತ್ತು ರೋಢಿಯಂ(೪೫) ಗಳಿಗಿಂತ ಪಲ್ಲಾಡಿಯಂ ಭಿನ್ನ. ಹೇಗೆಂದರೆ ಈ ಇತರ ಅಂಶಗಳ ಅತ್ಯಂತ ಹೊರಗಿನ ಎಲೆಕ್ಟ್ರಾನ್ ಚಿಪ್ಪುಗಳಲ್ಲಿ ಹಿಂದಿನ ಅಂಶಕ್ಕಿಂತ ಕಡಿಮೆ ಭರ್ತಿಯಾದ ಎಲೆಕ್ಟ್ರಾನ್ ಚಿಪ್ಪುಗಳು ಇರುತ್ತವೆ, ಆದರೆ ಪಲ್ಲಾಡಿಯಂನ ವೇಲೆನ್ಸಿ ಶೆಲ್ ಅಲ್ಲಿ ೧೦ ಎಲೆಕ್ಟ್ರಾನ್ ಇರುತ್ತದೆ.

ಪಲ್ಲಾಡಿಯಂ ಪ್ಲಾಟಿನಂ ಹೋಲುವ ಒಂದು ಮೃದು ಬೆಳ್ಳಿ ಬಿಳಿ ಲೋಹ. ಪ್ಲಾಟಿನಂ ಗುಂಪಿಗೆ ಸೇರಿದ ಲೋಹಗಳಲ್ಲಿ ಪಲ್ಲಾಡಿಯಂ ಅತಿ ಕಡಿಮೆ ಕರಗುವ ಬಿಂದು ಹೊಂದಿದೆ. ಪಲ್ಲಾಡಿಯಂನ ಸಾಮಾನ್ಯ ಉತ್ಕರ್ಷಣ ಸ್ಥಿತಿಗಳು ೦, +೧, +೨ ಮತ್ತು +೪.

ಮೂಲಧಾತುಗಳು
ಭೌತಶಾಸ್ತ್ರ
ಸೋರೆ

ಸೋರೆ (ಲ್ಯಾಗೆನಾರಿಯಾ ಸೈಕರಾರಿಯಾ) ಅದರ ಹಣ್ಣಿಗಾಗಿ ಬೆಳೆಸಲಾಗುವ ಒಂದು ಹಂಬು. ಇದರ ಹಣ್ಣನ್ನು ಎಳೆಯದಿದ್ದಾಗಲೇ ಕೊಯ್ಲು ಮಾಡಿ ಒಂದು ತರಕಾರಿಯಾಗಿ ಬಳಸಬಹುದು, ಅಥವಾ ಬಲಿತಾಗ ಕೊಯ್ಲು ಮಾಡಿ, ಒಣಗಿಸಿ, ಒಂದು ಬಾಟಲಿ, ಪಾತ್ರೆ, ಅಥವಾ ನಳಿಕೆಯಾಗಿ ಬಳಸಬಹುದು. ತಾಜಾ ಹಣ್ಣು ತಿಳಿ ಹಸಿರು ಮೃದುವಾದ ಸಿಪ್ಪೆ ಹಾಗೂ ಬಿಳಿ ತಿರುಳನ್ನು ಹೊಂದಿರುತ್ತದೆ. ಅವು ವಿವಿಧ ಆಕಾರಗಳಲ್ಲಿ ಬೆಳೆಯುತ್ತವೆ: ಅವು ದೊಡ್ಡ ಹಾಗೂ ದುಂಡಾಗಿರಬಹುದು, ಸಣ್ಣ ಹಾಗೂ ಬಾಟಲಿಯಾಕಾರದ್ದಾಗಿರಬಹುದು, ಅಥವಾ ಒಂದು ಮೀಟರ್‍ಗಿಂತ ಹೆಚ್ಚು ಉದ್ದ, ತೆಳ್ಳಗೆ ಹಾಗೂ ಸರ್ಪಾಕಾರವಾಗಿರಬಹುದು.ಇದರ ಹಣ್ಣನ್ನು ಒಣಗಿಸಿ ಭಾರತೀಯ ಸಂಗೀತ ಉಪಕರಣಗಳ ತಯಾರಿಯಲ್ಲಿ ಬಳಸುತ್ತಾರೆ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 How Bottle Gourds were brought to America by Native Americans

 Multilingual taxonomic information at the University of Melbourne
 Calabashes used for flotation and to store fish during huge Nigerian fish festival
 Brief discussion of the species, uses, ecology, and etymology of generic and specific names. 

ತರಕಾರಿಗಳು
ಸಸ್ಯಗಳು
ಟೈಮ್

ಟೈಮ್ ಅಡುಗೆಯ, ಔಷಧೀಯ ಮತ್ತು ಅಲಂಕಾರಿಕ ಉಪಯೋಗಗಳನ್ನು ಹೊಂದಿರುವ ಒಂದು ನಿತ್ಯಹರಿದ್ವರ್ಣ ಮೂಲಿಕೆ. ಟೈಮ್ ಟೈಮಸ್ ಜಾತಿಯದ್ದು, ಅತಿ ಸಾಮಾನ್ಯವಾಗಿ ಟೈಮಸ್ ವಲ್ಗೇರಿಸ್. ಪುರಾತನ ಈಜಿಪ್ಟ್‍ನವರು ಟೈಮ್ ಅನ್ನು ಶವಸಂರಕ್ಷಣೆಗಾಗಿ ಬಳಸುತ್ತಿದ್ದರು.

ಸಸ್ಯಗಳು
ಗಣ

ಸಂಸ್ಕೃತ ಶಬ್ದವಾದ ಗಣದ ಅರ್ಥ "ಸಮೂಹ, ಪಡೆ, ಜನಸ್ತೋಮ, ಸಂಖ್ಯೆ, ಗುಂಪು, ಸರಣಿ ಅಥವಾ ವರ್ಗ". ಇದನ್ನು "ಸೇವಕರ ಸಮೂಹ"ವನ್ನು ಸೂಚಿಸಲು ಕೂಡ ಬಳಸಬಹುದು ಮತ್ತು ಸಮಾನ ಗುರಿಗಳ ಸಾಧನೆಗಾಗಿ ರಚನೆಯಾದ ವ್ಯಕ್ತಿಗಳ ಗುಂಪು, ಯಾವುದೇ ಕೂಟ ಅಥವಾ ಸಂಘವನ್ನು ಸೂಚಿಸಬಹುದು. "ಗಣ" ಶಬ್ದವು ಧರ್ಮದ ವಿಷಯಗಳು ಅಥವಾ ಇತರ ವಿಷಯಗಳನ್ನು ಚರ್ಚಿಸಲು ಕರೆಯಲಾದ ಪರಿಷತ್ತುಗಳು ಅಥವಾ ಸಭೆಗಳನ್ನು ಕೂಡ ಸೂಚಿಸಬಹುದು.

ಹಿಂದೂ ಧರ್ಮದಲ್ಲಿ, ಗಣಗಳು ಎಂದರೆ ಶಿವನ ಸೇವಕರು ಮತ್ತು ಕೈಲಾಸಪರ್ವತದ ಮೇಲೆ ಇರುತ್ತಾರೆ. ಶಿವನು ಗಣೇಶನನ್ನು ಅವರ ನಾಯಕನನ್ನಾಗಿ ಆಯ್ಕೆಮಾಡಿದನು, ಹಾಗಾಗಿ ಗಣೇಶನಿಗೆ ಗಣೇಶ ಅಥವಾ ಗಣಪತಿ, "ಗಣಗಳ ನಾಯಕ ಅಥವಾ ಒಡೆಯ" ಎಂಬ ಉಪಾಧಿ ಬಂದಿದೆ. ಇವರು ಸಮಾಧಿ ಭೂಮಿಗಳು ಹಾಗೂ ಸ್ಮಶಾನಗಳಂತಹ ಪಾತಾಳ ಹಾಗೂ ಪ್ರವೇಶದ್ವಾರದ ಸ್ಥಳಗಳಲ್ಲಿ ವಾಸಿಸುತ್ತಾರೆ. ಶಿವನ ಕುರುಳಿನಿಂದ ವೀರಭದ್ರನ ಸೃಷ್ಟಿಯ ಕಥೆ ಮತ್ತು ವೀರಭದ್ರ ಹಾಗೂ ಅವನ ಗಣಗಳಿಂದ ದಕ್ಷನ ನಾಶ ಪುರಾಣಗಳ ಜನಪ್ರಿಯ ಕಥೆಗಳಾಗಿವೆ.

ಉಲ್ಲೇಖಗಳು

ಹಿಂದೂ ಪುರಾಣ
ಗಣಿಗಲ ತೋರ

ಗಣಿಗಲ ತೋರ ಭಾರತದ ಎಲ್ಲೆಡೆಯೂ ಕಾಣಬರುವ ಒಂದು ಅಲಂಕಾರಿಕ ಸಸ್ಯ.

ಲಕ್ಷಣಗಳು
ಸದಾ ಹಸಿರಿನ ಸಸ್ಯ.ಜೋಲು ರೆಂಬೆಗಳಿರುತ್ತವೆ.ಸಾಧಾರಣ ಗಾತ್ರವಿದ್ದು,ಹೂವು ಬಿಳಿ ಬಣ್ಣವಿದೆ.

ವೈಜ್ಞಾನಿಕ ಹೆಸರು
ಬ್ಯಾರಿಂಗ್ಟೋನಿಯ ರೆಸೆಮೊಸ ಎಂಬುದು ವೈಜ್ಞಾನಿಕ ನಾಮ.ಲೆಸಿಥಿಡೇಸೀ ಕುಟುಂಬಕ್ಕೆ ಸೇರಿದೆ.ನೀವಾರ ಎಂಬುದು ಇದರ ಪರ್ಯಾಯ ನಾಮ.

ಹರಡುವಿಕೆ
ಸಮುದ್ರ ತೀರ ಪ್ರದೇಶದ ಚೌಗು ಕಾಡುಗಳಲ್ಲಿ,ಅಳಿವೆಗಳಲ್ಲಿ ಹೆಚ್ಚಾಗಿ ಬೆಳೆಯುತ್ತದೆ.ಮೊಜಾಂಬಿಕ್, ದಕ್ಷಿಣ ಆಫ್ರಿಕದಿಂದ ಹಿಡಿದು,ಭಾರತ,ಶ್ರೀಲಂಕಾ,ಮಲೇಷಿಯಾ,ಚೀನಾ,ಲಾವೋಸ್ ಮತ್ತು ಆಸ್ಟ್ರೇಲಿಯ ಸಮುದ್ರ ತೀರಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ.ದಕ್ಷಿಣ ಆಫ್ರಿಕ ದೇಶದಲ್ಲಿ ಇದು ಸಂರಕ್ಷಿತ ಸಸ್ಯವಾಗಿದೆ. ಸ್ವಾಭಾವಿಕವಾಗಿ ನದೀದಂಡೆಗಳಲ್ಲಿ ತಾನೇತಾನಾಗಿ ಬೆಳೆಯುತ್ತದೆ. ಭಾರತದಲ್ಲಿ ಹೆಚ್ಚು ಕಡಿಮೆ ಎಲ್ಲ ಕಡೆಗಳಲ್ಲೂ ಇದನ್ನು ಕಾಣಬಹುದು.

ಲಕ್ಷಣಗಳು
ಸದಾ ಹಸುರಾಗಿರುವ ಜೋಲುರೆಂಬೆಗಳು ಈ ಮರದ ವೈಶಿಷ್ಟ್ಯ. ನಸುಗೆಂಪು ಬಣ್ಣದ ಹೂ ಬಿಡುತ್ತದೆ. ಬೀಜಗಳಲ್ಲಿರುವ ಪಿಷ್ಟದ ಪರಿಣಾಮ ಹೆಚ್ಚು. ಈ ಪಿಷ್ಟವನ್ನು ಸಂಗ್ರಹಿಸಿ ಆಹಾರ ಪದಾರ್ಥವಾಗಿ ಬಳಸುವ ಪದ್ಧತಿ ಮಲಯದಲ್ಲಿ ಉಂಟು. ಅಲ್ಲದೆ ಮರದ ಎಳೆ ಎಲೆಗಳನ್ನು ಸಹ ತಿನ್ನುವುದಿದೆ. ಗಣಿಗಲ ತೋರ ಸಾಧಾರಣ ಗಾತ್ರದ ಸುಂದರ ಮರ.

ಉಪಯೋಗಗಳು
ಇದರ ವೃದ್ಧಿ ಬೀಜಗಳ ಮೂಲಕ. ಬೀಜ, ಕಾಯಿ ಮತ್ತು ಬೇರುಗಳಿಗೆ ಔಷಧೀಯ ಗುಣಗಳಿವೆ. ಕಾಯಿಯನ್ನು ಕೆಮ್ಮು, ಉಬ್ಬಸ, ಅತಿಸಾರ ಮುಂತಾದ ಕಾಯಿಲೆಗಳ ನಿವಾರಣೆಗೂ ಬೀಜಗಳನ್ನು ಹಸುವಿನ ತುಪ್ಪದೊಂದಿಗೆ ಸೇರಿಸಿ ಅರೆದು ಕಾಡಿಗೆಯ ರೂಪದಲ್ಲಿ ಹಲವು ಬಗೆಯ ಕಣ್ಣುಬೇನೆಗಳಿಗೂ ಬಳಸುವುದಿದೆ. ಇದರ ಬೀಜ, ತೊಗಟೆಗಳಲ್ಲಿ ಮೀನು ಮತ್ತು ಕಾಡುಹಂದಿಗಳಿಗೆ ಮಾರಕವಾದ ವಿಷವಿರುವುದರಿಂದ ಆ ಪ್ರಾಣಿಗಳನ್ನು ಕೊಲ್ಲಲು ಇವನ್ನು ಉಪಯೋಗಿಸುತ್ತಾರೆ.ಇದನ್ನು ಉದ್ಯಾನರಸ್ತೆಗಳ ಅಕ್ಕ ಪಕ್ಕಗಳಲ್ಲಿ ಬೆಳೆಸುತ್ತಾರೆ.

ಛಾಯಾಂಕಣ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
http://www.plantzafrica.com/plantab/barringrac.htm 
http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=307 
   Australian Institute of Marine Science - Field Guide to the Mangroves of Queensland
 
ಸಸ್ಯಗಳು
ಅಲಂಕಾರಿಕ ಸಸ್ಯಗಳು
ಔಷಧೀಯ ಸಸ್ಯಗಳು
ಗೊರವಿ

ಗೊರವಿ ಭಾರತದಲ್ಲಿ ಮುಖ್ಯವಾಗಿ ಉತ್ತರ ಭಾರತದಲ್ಲಿ ಬೆಳೆಯುವ ಒಂದು ಜಾತಿಯ ಮರ.

ಸಸ್ಯಶಾಸ್ತ್ರೀಯ ವರ್ಗೀಕರಣ
ಇದು ರೂಬಿಯೇಸೀ ಕುಟುಂಬಕ್ಕೆ ಸೇರಿದ್ದು,ಇಕ್ಸೋರ ಅರ್ಬೋರಿಯ (ಇಕ್ಸೋರ ಪಾವೆಟ್ಟಾ?)ವೈಜ್ಞಾನಿಕ ನಾಮ.ಆಂಗ್ಲ ಭಾಷೆಯಲ್ಲಿ ಟಾರ್ಚ್ ಟ್ರೀ ಎಂದು ಕರೆಯುತ್ತಾರೆ.ಬಂಗಾಳಿಯಲ್ಲಿ ಗಂಧಾಲ್ ರಂಗನ್ ಎಂಬ ಹೆಸರಿದೆ.

ಲಕ್ಷಣಗಳು
ಸಣ್ಣ,ತುಂಬಾ ರೆಂಬೆಗಳಿರುವ ಸದಾ ಹಸಿರಿನ ಚಿಕ್ಕ ಗಾತ್ರದ ಮರ.ಎಲೆಗಳು ೭ ರಿಂದ ೧೫ ಸೆಂಟಿಮೀಟರ್ ಉದ್ದವಿದೆ.ಬಿಳಿ ಬಣ್ಣದ ಗೊಂಚಲು ಹೂವು.

ಔಷಧೀಯ ಗುಣಗಳು
ಹೂ,ಹಣ್ಣು,ತೊಗಟೆ ಮತ್ತು ಬೇರುಗಳಲ್ಲಿ ಔಷಧೀಯ ಗುಣಗುಳುಂಟು.ತೊಗಟೆಯ ಕಷಾಯವನ್ನು ರಕ್ತಹೀನತೆ ಕಾಯಿಲೆಗೆ ಔಷಧವಾಗಿ ಬಳಸುತ್ತಾರೆ.

ಉಪಯೋಗಗಳು
ಇದನ್ನು ಆಯುರ್ವೇದ ಔಷಧ ತಯಾರಿಕೆಯಲ್ಲಿ ಬಳಸುತ್ತಾರೆ.ಚೌಬೀನೆಯಾಗಿಯೂ,ಉದ್ಯಾನವನಗಳಲ್ಲಿ ಅಲಂಕಾರಿಕ ಸಸ್ಯವಾಗಿಯೂ ಬಳಸುತ್ತಾರೆ.

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ಸಸ್ಯಗಳು
ಗೋಸುಂಬೆ

ಗೋಸುಂಬೆ(chameleon)  ಗಳು ಒಂದು ಜಾತಿಯ ಹಲ್ಲಿಗಳು. ಇವುಗಳು ವಿಶಿಷ್ಟ ಹಾಗೂ ಹೆಚ್ಚು ವಿಶೇಷವಾದ ಗುಣಗಳುಳ್ಳ ಹಳೆ ವಿಶ್ವದ ಹಲ್ಲಿಗಳು.೨೦೧೫ ರ ಹೊತ್ತಿಗೆ ಈ ವರ್ಗದಲ್ಲಿ ಸುಮಾರು ೨೧೫ ಪ್ರಬೇಧಗಳನ್ನು ಗುರುತಿಸಲಾಗಿದೆ.

ವೈಜ್ಞಾನಿಕ ವರ್ಗೀಕರಣ
ಉರಗ ವರ್ಗ,ಸ್ಕ್ವಮಾಟ ಗಣ ಹಾಗೂ ಕೆಮಿಲಿಯಾನಿಡೀ ಕುಟುಂಬಕ್ಕೆ ಸೇರಿದ ಪ್ರಾಣಿ. ಇದನ್ನು ಊಸರವಳ್ಳಿ ಎಂದೂ ಕರೆಯುತ್ತಾರೆ.

ವೈಶಿಷ್ಟ್ಯಗಳು

ನಾಲಗೆಯನ್ನು ಉದ್ದವಾಗಿ ಚಾಚಬಲ್ಲುದು.ಬಾಲವನ್ನು ಮರದ ಕೊಂಬೆಗೆ ಸುತ್ತಿ ಹಿಡಿದುಕೊಳ್ಳ ಬಲ್ಲುದು. ವಿಶೇಷವೆಂದರೆ ವಾತಾವರಣಕ್ಕೆ ಅನುಗುಣವಾಗಿ ತನ್ನ ಬಣ್ಣವನ್ನು ಬದಲಾಯಿಸುವ ಸಾಮರ್ಥ್ಯವನ್ನು ಹೊಂದಿದೆ. ದೀರ್ಘ ಸಮಯ ಆಹಾರವಿಲ್ಲದೆಯೂ ಬದುಕಿರಬಲ್ಲ ಗೌಳಿ.

ಉಲ್ಲೇಖಗಳು

ಪ್ರಾಣಿಗಳು
ಗೌರಾಮಿ

ಗೌರಾಮಿ ದಕ್ಷಿಣ ಏಷಿಯಾದಲ್ಲಿ ಕಂಡು ಬರುವ  ಮೀನು.ಜಾವ,ಮಾರಿಷಸ್, ಭಾರತ,ಪಾಕಿಸ್ತಾನದಿಂದ ಹಿಡಿದು ಕೋರಿಯಾದವರೆಗೂ ಕಂಡುಬರುತ್ತದೆ.

ವೈಜ್ಞಾನಿಕ ಹೆಸರು
ಅನಬ್ಯಾಂಟಿಡೀ ಕುಟುಂಬಕ್ಕೆ ಸೇರಿದ ಮೀನು. ಇದರ ವೈಜ್ಞಾನಿಕ ನಾಮ ಅಸ್‍ಫ್ರೋನೀಮಸ್ ಗೋರಾಮಿ ಎಂದು.ಇದರಲ್ಲಿ ಸುಮಾರು ೧೩೩ ಪ್ರಬೇಧಗಳನ್ನು ಗುರುತಿಲಾಗಿದೆ.

ಲಕ್ಷಣಗಳು

ಪಕ್ಕದಿಂದ ಪಕ್ಕಕ್ಕೆ ಚಪ್ಪಡೆಯಾದ ದೇಹ,ಈಜು ರೆಕ್ಕೆಯ ಬುಡದಲ್ಲಿ ಕಪ್ಪು ಮಚ್ಚೆ ಇದರ ಪ್ರಧಾನ ಲಕ್ಷಣ.ಕಿವಿರುಗೂಡಿನಲ್ಲಿ ಇರುವ ಸಹಾಯಕ ಶ್ವಸನ ಇಂದ್ರಿಯದಿಂದ ನೇರವಾಗಿ ಹೊರಗಿನ ವಾಯುವನ್ನು ಬಳಸಿಕೊಳ್ಳಬಲ್ಲದು.

ಸಾಕಣೆ
ಇವುಗಳು ಸಿಹಿನೀರು ಮತ್ತು ಉಪ್ಪುನೀರು ಎರಡರಲ್ಲೂ ಜೀವಿಸಬಹುದಾದುದರಿಂದ ಸಾಕಣೆ ಮೀನಾಗಿ ಉಪಯುಕ್ತ.

ಉಪಯೋಗ
ಇದನ್ನು ಅಲಂಕಾರಿಕ ಸಾಕಣೆಗೆ ಮೀನು ಪೆಟ್ಟಿಗೆಗಳಲ್ಲಿ ಉಪಯೋಗಿಸುತ್ತಾರೆ. ಆಹಾರ ಪದಾರ್ಥವಾಗಿ ಇಂಡೋನೇಷ್ಯಾ ಮುಂತಾದ ದೇಶಗಳಲ್ಲಿ ಉಪಯೋಗಿಸುತ್ತಾರೆ.

ಛಾಯಾಂಕಣ

ಉಲ್ಲೇಖಗಳು

ಮೀನುಗಳು
ಪ್ರಾಣಿಗಳು
ಅಧ್ಯಾತ್ಮ

ಅಧ್ಯಾತ್ಮ ಎನ್ನುವುದು ಸಂಸ್ಕೃತದ ಪದವಾಗಿದ್ದು,  ಇದನ್ನು 'ಅಧಿ' + 'ಆತ್ಮ' ಎಂದು ಬಿಡಿಸತಕ್ಕದ್ದು. ಅಂದರೆ 'ಆತ್ಮದ ಕುರಿತಾದ' ವಿಷಯ, ಅಥವಾ 'ಪರಮಾತ್ಮನ (Supreme Spirit) ಕುರಿತಾದ' ವಿಷಯ ಎಂದರ್ಥ  . ಸಂಸ್ಕೃತದಲ್ಲಿ ಆತ್ಮ ಎಂದರೆ, 'Self' ಎಂಬ ಅರ್ಥವೂ ಇದೆ. ಹಾಗಾಗಿ 'ಅಧ್ಯಾತ್ಮ' ಎಂದರೆ, 'ತನ್ನನ್ನು ತಾನು ಅರಿಯುವುದು' - ಎಂದೂ ಆಗುತ್ತದೆ . ಹಾಗಾಗಿ, ಇಂಗ್ಲೀಷಿನ 'Philosophy' ಅಥವಾ 'Spirituality' ಎಂಬ ಶಬ್ದಕ್ಕೆ ಇದನ್ನು ಪರ್ಯಾಯವಾಚಕವಾಗಿ ಬಳಸುವ ರೂಢಿಯಿದೆ.

ಆಕರ
 
ಆಧ್ಯಾತ್ಮ
ದ ಪಾರ್ಕ್, ಚೆನ್ನೈ

ಪಾರ್ಕ್ ಚೆನೈ    ಅನ್ನಾಸಾಲೇ, ಚೆನೈ, ಭಾರತ. ಇದು ಒಂದು ಪಂಚತಾರಾ ಡಿಲಕ್ಸ್ ಹೋಟೆಲ್ ಆಗಿದೆ, ಹಿಂದಿನ ಜೆಮಿನಿ ಸ್ಟೂಡಿಯೋಸ್ ಆವರಣದಲ್ಲಿ ಅಣ್ಣಾ ಮೇಲ್ಸೇತುವೆಯ ಜಂಕ್ಷನ್ನಲ್ಲಿ ಇದೆ. ಹೋಟೆಲ್, ಏಪೀಜೇ ಸುರೇಂದ್ರ ಗುಂಪಿನ ಭಾಗವಾಗಿ, ಸುಮಾರು  1,000 ಮಿಲಿಯನ್ ಬಂಡವಾಳವನ್ನು ಹೂಡಿ, 15 ಮೇ 2002 ರಲ್ಲಿ ಉದ್ಘಾಟನೆಯಾಯಿತು.

ಇತಿಹಾಸ
ಪಾರ್ಕ್ ಹೋಟೆಲ್ ಇರುವ ಇಂದಿನ ಸ್ಥಳ 
, 1940 ರ ಐತಿಹಾಸಿಕ ಜೆಮಿನಿ ಫಿಲ್ಮ್ ಸ್ಟುಡಿಯೊದ ಸ್ಥಳವೆನಿಸಿದೆ. ಎಸ್ಎಸ್ ವಾಸನ್, ಒಂದು ತಮಿಳು ಚಿತ್ರ ನಿರ್ಮಾಪಕ,  ಒಂದು ಕೋರ್ಟ್ ಹರಾಜಿನಲ್ಲಿ 1940 ರಲ್ಲಿ ಮೌಂಟ್ ರಸ್ತೆಯ ಮೇಲೆ ಬೆಂಕಿಗಾಹುತಿಯಾದ ತನ್ನ ಸ್ನೇಹಿತ ಕೆ ಸುಬ್ರಮಣ್ಯಂ, ಚಲನಚಿತ್ರ ನಿರ್ಮಾಪಕರ ಸಂಯೋಜಿಸಿದ ಮೋಶನ್ ಪಿಕ್ಚರ್ ಪ್ರೊಡ್ಯೂಸರ್ಸ್' ಕಂಬೈನ್ಸ್ ಸ್ಟುಡಿಯೋವನ್ನು 86,427-11-9 ರೂಪಾಗಳಿಗೆ  ಖರೀದಿಸಿದರು. ಈ ಅಂಕಿ ನೌಕರರ ಹಣಕ್ಕಾಗಿಯಲ್ಲದೇ ವೇತನ ಬಡ್ಡಿ ಸೇರಿದಂತೆ ಖರೀದಿಸಿದರು.  ಸ್ಟುಡಿಯೋ ಪುನಃ ಜೆಮಿನಿ ಸ್ಟುಡಿಯೋ, ಹೆಸರು ಅಡಿಯಲ್ಲಿ ತೆರೆಯಲಾಯಿತು ಇದು ಒಂದು ಅತ್ಯುತ್ತಮ ಚಲನಚಿತ್ರ ನಿರ್ಮಾಣ ಕೇಂದ್ರವಾಗಿದೆ ಮತ್ತು ಇದರ ಪ್ರಸಿದ್ದತೆ ಭಾರತದ ಉಪಖಂಡಗಳಲ್ಲಿ ಹರಡಿತ್ತು. ಜೆಮಿನಿ ಪಿಕ್ಚರ್ಸ್ 1970 ರಲ್ಲಿ ಸ್ಟುಡಿಯೋ ಮತ್ತು ಸಲಕರಣೆ ಬಾಡಿಗೆ ವ್ಯಾಪಾರ ಯಶಸ್ವಿ ಆದರೂ ಜೆಮಿನೈ ಪಿಕ್ಚರ್ಸ್ ನೆಲಕಚ್ಚಿತು. 1990 ರ ದಶಕದಲ್ಲಿ, ಸ್ಟುಡಿಯೋ ಆವರಣದ ಮೂಲೆಯಲ್ಲಿ ಎರಡು ಕಟ್ಟಡಗಳನ್ನು ಮಾತ್ರ ನಿರ್ಮಿಸಲಾಯಿತು ಇದು ಕೂಡ ಖರೀದಿದಾರರ ಪೈಕಿ ಪ್ರತಿಕೂಲವಾ ಗಿ ಪರಿಗಣಿಸಲಾಗುತ್ತದೆ. 21 ನೇ ಶತಮಾನದ ತಿರುವಿನಲ್ಲಿ, ಕೋಲ್ಕತಾ ಮೂಲದ ಪಾರ್ಕ್ ಹೊಟೇಲ್ ಗ್ರೂಪ್ ಮೂರು ಸ್ಟಾರ್ ಬೆಲೆಯ ಸ್ಟೂಡಿಯೋ ಆವರಣ ಕೊಂಡುಕೊಂಡಿತು ಮತ್ತು ಪಂಚತಾರ ಐಶಾರಾಮಿ ಹೋಟೆಲ್ ಆಗಿ ಪರಿವರ್ತಿ ಸಿತು ಮತ್ತು ಅದೇ ವರ್ಷದಲ್ಲಿ ಮೇ 2002 15 ರಂದು ಹೋಟೆಲ್ ಅನ್ನು ಉದ್ಘಾಟಿಸಿತು. ಉಳಿಕೆ ತೆರೆದ ಜಾಗ 930 ಮಿಲಿಯನ್ ಬೆಲೆ ಗೆ ಭಾರತೀಯ ಬ್ಯಾಂಕ್ ಮೀಸಲು ಹರಾಜು ನಿಗದಿಯಾಗಿತ್ತು. 

2010 ರಲ್ಲಿ, ಹೋಟೆಲ್ ಚೆನೈ ಪಾಲಿಕೆಯ ವಿರುಧ್ಧ ಒಂದು ಮುಕ್ತ ಜಾಗವನ್ನು ಮೀಸಲಾತಿ (OSR) ಭೂಮಿ ಮಾಲೀಕತ್ವವನ್ನು ಕೋರಿ ಒಂದು ಕಾನೂನು ಹೋರಾಟ ಮಾಡಿತು. ಹೋಟೆಲ್ನ ಪರಿಧಿ ಆವರಣದಲ್ಲಿ ಕಾರಂಜಿಗಳು ಹಾಗೂ ಆವರಣ ಗೋಡೆ ನಿರ್ಮಿಸಲಾಯಿತು

ಹೋಟೆಲ್
ಕಲೆ ಪರಿಕಲ್ಪನೆಯ ಹೋಟೆಲ್ 127 ಡೀಲಕ್ಸ್ ಕೋಣೆಗಳು, 31 ಐಷಾರಾಮಿ ಕೋಣೆಗಳನ್ನು, 41 ನಿವಾಸ ಕೊಠಡಿ, 6 ಸ್ಟುಡಿಯೋ ಕೋಣೆಗಳು, 5 ಡೀಲಕ್ಸ್ ಕೋಣೆಗಳು, 3 ಪ್ರಧಾನ ಸೂಟ್ಗಳ ಮತ್ತು 1 ಅಧ್ಯಕ್ಷೀಯ ಸೂಟ್ ಸೇರಿದಂತೆ 214 ಕೋಣೆಗಳನ್ನು ಹೊಂದಿದೆ. ಹೋಟೆಲ್ ಊಟದ ಸೌಲಭ್ಯಗಳನ್ನು ಲೋಟಸ್ ಎಂಬ ಥಾಯ್ ರೆಸ್ಟೋರೆಂಟ್, 601 (ಸಿಕ್ಸ್-ಓ-ವನ್) ಬಾರ್, ಪಾಸ್ಟಾ-ಚೋಕೊ ಬಾರ್ ಮತ್ತು ಎಂಟನೇ ಮಹಡಿಯು ಆಕ್ವಾ ರೆಸ್ಟೋರೆಂಟ್ ಸೇರಿವೆ. ಹೋಟೆಲ್ ನಗರದ ಚರ್ಮದ ಉದ್ಯಮ ಕ್ಕೆ ಗೌರವಪೂರ್ವಕವಾಗಿ ಲೆದರ್ ಬಾರ್ ಎಂಬ ಬಾರ್ ಹೊಂದಿದೆ. ಹೋಟೆಲ್ ಸಹ ಒಂದು ಶಾಪಿಂಗ್ ಆರ್ಕೆಡ್ ಹೊಂದಿದೆ 
.

ಪ್ರಶಸ್ತಿಗಳು
ಇಟಾಲಿಯನ್ ಬಾಣಸಿಗ .ಆಂಟೋನಿಯೊ ಕರ್ಳುಕ್ಸಿಒ ವಿನ್ಯಾಸಗೊಳಿಸಿದ ಪಾರ್ಕ್ ಹೋಟೆಲ್ ಅದರ ಮೆನು, 2006 ರ, ಫೋರ್ಬ್ಸ್ ಭಾರತದ 10 ಅತ್ಯಂತ ದುಬಾರಿ ರೆಸ್ಟೋರೆಂಟ್ ಚೆನೈ "ಹಜಾರ" ಪಟ್ಟಿ ಗೆ ಸೇರಿಸಿತು.ಸ್ಥಳ

ಪಾರ್ಕ್ ಅದ್ದೂರಿ ಹೋಟೆಲ್ ತಮಿಳುನಾಡಿನ ಚೆನೈ ಅನ್ನಾಸಾಲೇ ಪ್ರದೇಶದಲ್ಲಿ ಇದೆ. ಪಾರ್ಕ್ ಚೆನೈ ಹತ್ತಿರದ ಆಕರ್ಷಣೆಗಳು, ಅಮೇರಿಕಾದ ದೂತಾವಾಸ ( ಅಂದಾಜು. 2 ಕಿಮೀ) , ಮರೀನಾ ಬೀಚ್ ಮತ್ತು ಜೆಮಿನಿ ಮೇಲ್ಸೇತುವೆಯ ಸುಲಭ ಪ್ರವೇಶವನ್ನು ಒದಗಿಸುತ್ತದೆ . ನ್ಯಾಷನಲ್ ಆರ್ಟ್ ಗ್ಯಾಲರಿ, ಎಲಿಯಟ್ ಬೀಚ್ ಮತ್ತು ಫೋರ್ಟ್ ಸೇಂಟ್ ಜಾರ್ಜ್ ಮ್ಯೂಸಿಯಂ ಇತರ ಪ್ರವಾಸಿ ತಾಣಗಳು .

ಚೆನೈ ಇಂಟರ್ನ್ಯಾಷನಲ್ ಏರ್ಪೋರ್ಟ್ ದೂರ : ಅಂದಾಜು. 16 ಕಿಮೀ .
ಚೆನೈ ರೈಲು ನಿಲ್ದಾಣ ದೂರ : ಅಂದಾಜು. 9 ಕಿಮೀ .

ಉಲ್ಲೇಖಗಳು 

ಚೆನ್ನೈ
ಸುಂದರ್ ಪಿಚೈ

ಪಿಚೈ ಸುಂದರರಾಜನ್  ಅಥವಾ ಹೆಚ್ಚು ಪರಿಚಿತವಾಗಿ ಸುಂದರ್ ಪಿಚೈ ಮಾಹಿತಿ ತಂತ್ರಜ್ಞಾನದ ಕಾರ್ಯನಿರ್ವಹಣಾಧಿಕಾರಿ. ಇವರು ಈಗ ಪ್ರಸಿದ್ಧ ಗೂಗಲ್ ಸಂಸ್ಥೆಯ ಮುಂದಿನ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ನೇಮಕಗೊಂಡಿದ್ದಾರೆ.

ಬಾಲ್ಯ ಮತ್ತು ವಿದ್ಯಾಭ್ಯಾಸ
ಪಿಚೈ ಮಧುರೆಯಲ್ಲಿ ೧೯೭೨ರಲ್ಲಿ ಜನಿಸಿದರು. ತಂದೆ ರಘುನಾಥ ಪಿಚೈ ಬ್ರಿಟಿಷ್ ಕಂಪನಿ ಜಿ.ಇ.ಸಿ ಯಲ್ಲಿ ಎಲೆಕ್ಟ್ರಿಕಲ್ ಇಂಜಿನಿಯರ್ ಆಗಿದ್ದರು.
ಪಿಚೈ ಮದ್ರಾಸಿನಲ್ಲಿ ತನ್ನ ಬಾಲ್ಯ ಹಾಗೂ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಪೂರೈಸಿ ಉನ್ನತ ವ್ಯಾಸಂಗಕ್ಕಾಗಿ ಖರಗ್‌ಪುರದ ಭಾರತೀಯ ತಂತ್ರಜ್ಞಾನ ಸಂಸ್ಥೆಯನ್ನು ಸೇರಿದರು.ಅಲ್ಲಿಂದ ಮುಂದೆ ಹೆಚ್ಚಿನ ವ್ಯಾಸಂಗಕ್ಕಾಗಿ ಪ್ರಸಿದ್ಧ ಸ್ಟಾನ್‍ಫರ್ಡ್ ವಿಶ್ವವಿದ್ಯಾಲಯವನ್ನು ಆಯ್ದುಕೊಂಡು ಅಲ್ಲಿ ಎಮ್.ಎಸ್. ಪದವಿಯನ್ನು ಪಡೆದರು. ಎಮ್.ಬಿ.ಎ ಪದವಿಯನ್ನು ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯದ ಪ್ರಸಿದ್ಧ ವಾರ್ಟನ್ ಸ್ಕೂಲ್‍ನಲ್ಲಿ ಪಡೆದರು.ಅಲ್ಲಿ ಅವರು ಸಿಬೆಲ್ ಸ್ಕಾಲರ್  ಹಾಗೂ ಪಾಲ್ಮರ್ ಸ್ಕಾಲರ್ ಆಗಿ ಆಯ್ಕೆಯಾಗಿದ್ದರು.
ಮೆಕಿನ್ಸೆ ಮತ್ತು ಕಂಪನಿ ಸಂಸ್ಥೆಯಲ್ಲಿ ತಂತ್ರಜ್ಞಾನ ಮತ್ತು ಉತ್ಪನ್ನ ನಿರ್ವಹಣಾಧಿಕಾರಿಯಾಗಿ ತನ್ನ ವೃತ್ತಿ ಬದುಕನ್ನು ಪ್ರಾರಂಭಿಸಿದರು.

ಸುಂದರ್ ಪಿಚೈ ಮುಖ್ಯ ನಿರ್ವಹಣಾಧಿಕಾರಿಯಾಗಿ ಅಧಿಕಾರ ಸ್ವೀಕರಿಸಿದರು
ಈ ಬೆಳವಣಿಗೆ ಲಾರಿ ಪೇಜ್ ಮತ್ತು ಸರ್ಜಿ ಬ್ರಿನ್ ತಮ್ಮ ಪದವಿಯಿಂದ ಹೊರಗೆ ಬಂದಮೇಲೆ ಪಿಚೈ ಅವರಿಗೆ ಅಧಿಕಾರವನ್ನು ವಹಿಸಿಕೊಡಲಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 

ಮಾಹಿತಿ ತಂತ್ರಜ್ಞಾನ ಉದ್ಯಮಿಗಳು
ಮಾಹಿತಿ ತಂತ್ರಜ್ಞಾನ
೧೯೭೨ ಜನನ